AN COIMISIÚN EORPACH An Bhruiséil,21.12.2016 COM(2016) 882 final 2016/0408(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le Córas Faisnéise Schengen (SIS) a bhunú, a oibriú agus a úsáid i réimse na seiceálacha teorann, lena leasaítear Rialachán (AE) Uimh. 515/2014 agus lena n

x001e

aisghairtear Rialachán (CE) Uimh. 1987/2006



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Le dhá bhliain anuas, tá an tAontas Eorpach ag obair ar aghaidh a thabhairt, go comhuaineach, ar na dúshláin ar leithligh a ghabhann le bainistiú imirce, le bainistiú comhtháite teorann theorainneacha seachtracha an Aontais agus leis an gcomhrac i gcoinne na sceimhlitheoireachta agus na coireachta trasteorann. Tá malartú éifeachtach faisnéise i measc na mBallstát, agus idir na Ballstáit agus na gníomhaireachtaí ábhartha de chuid an Aontais, riachtanach chun freagairt dhaingean a sholáthar i ndáil leis na dúshláin sin agus chun fíor-Aontas Slándála éifeachtach a chur ar bun. Is é Córas Faisnéise Schengen (SIS) an uirlis is rathúla atá ann ar mhaithe le comhar éifeachtach idir na húdaráis inimirce, phóilíneachta, chustaim agus bhreithiúnacha san Aontas agus i dtíortha a mbaineann Schengen leo. Is gá rochtain a bheith ag údaráis inniúla sna Ballstáit, amhail póilíní, gardaí teorann agus oifigigh chustaim, ar fhaisnéis ardcháilíochta faoi na daoine nó faoi na hábhair atá á seiceáil acu, agus treoracha soiléire acu faoi cad is gá a dhéanamh i ngach cás ar leith. Tá an córas faisnéise ardscála seo i gcroílár chomhar Schengen agus tá ról ríthábhachtach aige maidir le saorghluaiseacht daoine laistigh de limistéar Schengen a éascú. Cuireann sé ar chumas na núdarás inniúil sonraí fúthu seo a leanas a iontráil agus a cheadú: daoine a bhfuiltear sa tóir orthu, daoine a bhféadfadh sé a bheith amhlaidh ina leith nach bhfuil an ceart acu teacht isteach san Aontas, nó fanacht ann, daoine ar iarraidh – go háirithe leanaí – agus aon ábhair a bhféadfadh sé a bheith amhlaidh ina leith gur goideadh iad, gur mídhílsíodh iad nó gur cailleadh iad. Ní hamháin go bhfuil faisnéis in SIS faoi dhuine áirithe nó faoi ábhar áirithe ach, freisin, tá treoracha soiléire ann do na húdaráis inniúla faoi cad atá le déanamh leis an duine nó leis an ábhar sin nuair a aimsítear é. In 2016, rinne an Coimisiún meastóireacht chuimsitheach ar SIS trí bliana tar éis teacht i bhfeidhm dá dhara glúin. Léiríodh sa mheastóireacht sin go raibh fíor-rath oibríochtúil ar SIS. In 2015, sheiceáil na húdaráis inniúla náisiúnta daoine agus ábhair i gcoinne sonraí beagnach 2.9 billiún uair in SIS agus mhalartaigh siad os cionn 1.8 billiún píosa faisnéise forlíontaí. Dá ainneoin sin, mar a fógraíodh i gClár Oibre an Choimisiúin 2017, ag tógáil ar an taithí dhearfach sin, ba cheart éifeachtacht agus éifeachtúlacht an chórais a neartú tuilleadh. Chun na críche sin, tá an Coimisiún chun tacar de thrí thogra a chur i láthair i dtús báire chun úsáid SIS a fheabhsú agus a leathnú mar thoradh ar an meastóireacht, fad agus a leanfaidh sé dá chuid oibre na córais forghníomhaithe dlí agus na córais bainistithe teorainneacha atá ann faoi láthair agus a bheidh ann amach anseo a dhéanamh níos idir-inoibrithí, mar fhorbairt ar obair leanúnach an Ghrúpa Ardleibhéil Saineolaithe ar Chórais Faisnéise agus Idir inoibritheacht. Cumhdaíonn na tograí seo úsáid an chórais le haghaidh: (a) bainistiú teorainneacha, (b) comhar póilíneachta agus comhar breithiúnach in ábhair choiriúla, agus (c) náisiúnaigh triú tír atá ag fanacht go mídhleathach a chur ar ais. Is iad an chéad dá thogra le chéile an bunús dlí i dtaca le SIS a bhunú, a oibriú agús a úsáid. An togra maidir le SIS a úsáid chun náisiúnaigh tríú tír atá ag fanacht go neamhdhleathach a chur ar ais, déanann sé forlíonadh ar an togra maidir le bainistiú teorainneacha agus comhlánaíonn sé na forálacha atá ann. Bunaítear leis catagóir nua foláirimh agus cuidíonn sé chun Treoir 2008/115/CE a chur chun feidhme agus chun faireachán a dhéanamh uirthi. De bharr na n éagsúlachtaí atá ann i leibhéal rannpháirteachais na mBallstát i mbeartais an Aontais Eorpaigh i réimse na saoirse, na slándála agus an cheartais, is gá trí ionstraim dlí ar leithligh a ghlacadh a oibreoidh le chéile, mar sin féin, chun gur féidir an córas a oibriú agus a úsáid go cuimsitheach. Ag an am céanna, d'fhonn bainistiú faisnéise ar leibhéal an Aontais a fheabhsú, in Aibreán 2016 chuir an Coimisiún tús le próiseas machnaimh ar Stronger and Smarter Information Systems for Borders and Security [Córais Faisnéise níos Cliste agus níos Láidre do Theorainneacha agus Slándáil]. Is é cuspóir uileghabhálach an phróisis sin a áirithiú go bhfuil fáil ag na húdaráis inniúla, go córasach, ar an bhfaisnéis is gá ó chórais éagsúla faisnéise. Chun an cuspóir sin a bhaint amach tá an ailtireacht faisnéise reatha á hathbhreithniú ag an gCoimisiún chun bearnaí faisnéise agus laigí a aithint ar toradh iad ar easnaimh i bhfeidhmiúlachtaí na gcóras atá ar bun faoi láthair agus ar ilroinnt ailtireachta foriomláine an Aontais i dtaca le bainistiú sonraí. Bhunaigh an Coimisiún Grúpa Ardleibhéil Saineolaithe ar Chórais Faisnéise agus Idir-inoibritheacht chun tacú leis an obair sin, agus bhí tionchar ag torthaí eatramhacha an ghrúpa sin ar an gcéad tacar de thograí i dtaca le saincheisteanna maidir le cáilíocht sonraí. Rinneadh tagairt freisin in aitheasc an Uachtaráin Juncker ar Staid an Aontais i Meán Fómhair 2016 don tábhacht a bhaineann leis na heasnaimh atá ann faoi láthair i mbainistiú faisnéise a shárú agus le hidir-inoibritheacht agus idirnascthacht na gcóras faisnéise atá ann faoi láthair a fheabhsú. Tar éis torthaí an Ghrúpa Ardleibhéil Saineolaithe ar Chórais Faisnéise agus Idir-inoibritheacht, a chuirfear i láthair sa chéad leath de 2017, a fháil, breithneoidh an Coimisiún i lár 2017 dara tacar tograí chun idir-inoibritheacht SIS le córais TF eile a fheabhsú tuilleadh. Gné chomh tábhachtach céanna den obair sin is ea an t athbhreithniú ar Rialachán (AE) Uimh. 1077/2011 maidir leis an nGníomhaireacht Eorpach um bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (eu-LISA) agus is dócha go mbeidh sé mar ábhar do thograí ar leithligh ón gCoimisiún freisin in 2017. Bealaí tábhachtacha chun aghaidh a thabhairt ar na dúshláin slándála atá ann faoi láthair is ea infheistíocht i malartú faisnéise agus bainistiú faisnéise atá tapa cáilíochtúil agus éifeachtúil, agus idir-inoibritheacht bhunachair shonraí agus córais faisnéise an Aontais a áirithiú. Tá creat dlíthiúil reatha an dara glúin de SIS – a bhaineann lena úsáid chun críocha seiceálacha náisiúnach tríú tír ag teorainneacha – bunaithe ar ionstraim de chuid an iar-chéad cholúin, eadhon, Rialachán (CE) Uimh. 1987/2006. Glacann an togra seo ionad na hionstraime dlíthiúla reatha chun an méid seo a leanas a dhéanamh: a chur d'iallach ar na Ballstáit foláireamh a iontráil in SIS i ngach cás ina bhfuil toirmeasc ar theacht isteach eisithe chuig náisiúnach tríú tír atá ag fanacht go neamhdhleathach i gcomhréir le forálacha maidir le Treoir 2008/115/CE; comhchuibhiú a dhéanamh ar nósanna imeachta náisiúnta a bhaineann le SIS a úsáid maidir leis an nós imeachta comhairliúcháin le go seachnófar staid ina bhfuil cead bailí cónaithe arna eisiúint ag Ballstát á shealbhú ag náisiúnach tríú tír is ábhar do thoirmeasc ar theacht isteach; athruithe teicniúla a thabhairt isteach a chuirfidh feabhas ar chúrsaí slándála agus a chuideoidh le hualaí riaracháin a laghdú; aghaidh a thabhairt ar úsáid iomlán SIS ó cheann go ceann, rud a chlúdaíonn ní hamháin na lárchórais agus na córais náisiúnta ach freisin riachtanais na núsáideoirí deiridh trína áirithiú go bhfaigheann úsáideoirí deiridh na sonraí go léir is gá chun a gcúraimí a chomhlíonadh agus go gcomhlíonann siad na rialacha slándála go léir nuair a phróiseálann siad sonraí SIS. Leis na tograí, déantar an córas atá ann cheana a fhorbairt agus a fheabhsú seachas córas nua a bhunú. Leis an athbhreithniú ar SIS, tacófar le gníomhaíochtaí an Aontais Eorpaigh faoi na Cláir Oibre Eorpacha maidir le hImirce agus Slándáil, agus neartófar na gníomhaíochtaí sin, agus cuirtear an méid seo a leanas chun feidhme leis: (1)comhdhlúthú thorthaí na hoibre ar chur chun feidhme SIS atá déanta le trí bliana anuas agus ar cuid di leasuithe teicniúla ar an SIS Láir chun cuid de na catagóirí foláirimh atá ann cheana a leathnú agus chun feidhmiúlachtaí nua a sholáthar; (2)moltaí maidir le hathruithe teicniúla agus athruithe nós imeachta a thagann as meastóireacht chuimsitheach ar SIS; (3)iarrataí ó úsáideoirí deiridh SIS ar fheabhsuithe teicniúla; agus

(4)torthaí eatramhacha obair an Ghrúpa Ardleibhéil Saineolaithe ar Chórais Faisnéise agus ar Idir-Inoibritheacht maidir le cáilíocht sonraí. Ós rud é go bhfuil an togra seo nasctha go dlúth le togra an Choimisiúin le haghaidh Rialachán maidir le bunú, oibriú agus úsáid SIS i réimse an chomhair póilíneachta agus an chomhair bhreithiúnaigh in ábhair choiriúla, tá roinnt forálacha ann is coiteann don dá théacs. Ina measc sin áirítear bearta a chlúdaíonn úsáid SIS ó cheann go ceann, lena náirítear ní hamháin oibriú na lárchóras agus na gcóras náisiúnta ach, freisin, riachtanais úsáideoirí deiridh; bearta neartaithe maidir le leanúnachas gnó; bearta lena dtugtar aghaidh ar cháilíocht sonraí, ar chosaint sonraí agus ar shlándáil sonraí, agus forálacha a bhaineann le socruithe faireacháin, meastóireachta agus tuairiscithe. Déantar úsáid faisnéise bithmhéadraí a leathnú leis an dá thogra freisin. Mar thoradh ar ghéarú ghéarchéim na himirce agus na ndídeanaithe in 2015, méadaíodh go mór an gá atá le bearta éifeachtacha a dhéanamh chun dul i ngleic le himirce neamhrialta. I bPlean gníomhaíochta an Aontais maidir le filleadh, d'fhógair an Coimisiún go molfadh sé go mbeadh sé éigeantach do na Ballstáit gach toirmeasc ar theacht isteach a thabhairt isteach in SIS chun cabhair a thabhairt maidir le cosc a chur ar náisiúnaigh tríú tír nach bhfuil cead acu teacht isteach agus fanacht ar chríoch na mBallstát teacht isteach athuair i limistéar Schengen. Tá éifeacht ar fud limistéar Schengen ag toirmisc arna neisiúint i gcomhréir le forálacha maidir le Treoir 2008/115/CE; dá bhrí sin, is féidir le húdaráis de chuid Ballstáit seachas an Ballstát a d'eisigh an toirmeasc iad a fhorghníomhú ag na teorainneacha seachtracha freisin. Le Rialachán (CE) Uimh. 1987/2006 atá ann cheana, ní cheadaítear do na Ballstáit foláirimh a thabhairt isteach maidir le diúltú i leith teacht isteach agus fanacht ach amháin ar bhonn toirmisc ar theacht isteach in SIS, cé nach gceanglaítear orthu déanamh amhlaidh. Féadfar leibhéal níos airde éifeachtachta agus comhchuibhiúcháin a bhaint amach trína chur faoi deara go bhfuil sé éigeantach gach toirmeasc ar theacht isteach a iontráil in SIS. •Comhsheasmhacht le forálacha beartais atá ann cheana sa réimse beartais agus, chomh maith leis sin, le hionstraimí dlíthiúla atá ann cheana agus a bheidh ann amach anseo Tá an togra seo i gcomhréir go hiomlán, agus ailínithe go hiomlán, le forálacha Threoir 2008/115/CE maidir le toirmisc ar theacht isteach a eisiúint agus a fhorghníomhú. Dá bhrí sin, comhlánaíonn sé na forálacha atá ann cheana maidir le toirmisc ar theacht isteach agus rannchuidíonn sé le forghníomhú éifeachtach na dtoirmeasc sin ag an teorainn sheachtrach, rud a éascaíonn cur i bhfeidhm na noibleagáidí arna sainiú leis an Treoir um Fhilleadh agus a choisceann go rathúil ar náisiúnaigh tríú tír lena mbaineann teacht isteach athuair i limistéar Schengen. •Comhsheasmhacht le beartais eile de chuid an Aontais Tá an togra seo nasctha go dlúth le beartais eile de chuid an Aontais agus comhlánaíonn sé iad, eadhon: (1)Slándáil inmheánach i ndáil le ról SIS maidir le cosc a chur ar náisiúnaigh tríú tír, ar bagairt slándála iad, teacht isteach. (2)Cosaint sonraí a mhéid a áirithíonn an togra seo cosaint na gceart bunúsach atá ag daoine aonair a ndéantar a sonraí pearsanta a phróiseáil in SIS. (3)Ina theannta sin, tá an togra seo nasctha go dlúth le reachtaíocht de chuid an Aontais atá ann cheana agus comhlánaíonn sé an reachtaíocht sin, eadhon: (4)Bainistiú na dteorainneacha seachtracha a mhéid a chabhraíonn an togra seo leis na Ballstáit a gcuid féin de theorainneacha seachtracha an Aontais a rialú agus éifeachtacht chóras an Aontais i ndáil le rialuithe teorann a neartú. (5)Beartas éifeachtach de chuid an Aontais um Fhilleadh a rannchuidíonn le córas an Aontais brath agus cosc a dhéanamh ar theacht isteach athuair ag náisiúnaigh tríú tír tar éis iad a chur ar ais. Bheadh an togra seo ina chabhair maidir le laghdú a dhéanamh ar na dreasachtaí a bhaineann le himirce neamhrialta isteach san Aontas, rud atá ar phríomhchuspóirí an Chláir Oibre Eorpaigh maidir leis an Imirce. (6)An Garda Teorann agus Cósta Eorpach maidir le (i) foireann na Gníomhaireachta a bheith in ann anailísí riosca a dhéanamh agus (ii) rochtain ar SIS a bheith ag Láraonad ETIAS laistigh den Ghníomhaireacht chun críocha Chóras an Aontais Eorpaigh um Fhaisnéis agus Údarú Taistil (ETIAS) atá beartaithe, agus (iii) chun comhéadan teicniúil i gcomhair rochtain ar SIS a sholáthar d'Fhoirne Eorpacha de chuid an Gharda Teorann agus Cósta, d'fhoirne na mball foirne a bhfuil baint acu le cúraimí a bhaineann le filleadh agus do bhaill na foirne tacaíochta don bhainistiú imirce le go mbeidh ceart acu, de réir a sainordaithe, rochtain a fháil ar shonraí atá iontráilte in SIS agus chun cuardach a dhéanamh sna sonraí sin. (7)Europol - tá cearta níos leithne á moladh maidir le rochtain ar shonraí SIS, agus maidir le cuardach a dhéanamh iontu. Ina theannta sin, tá an togra seo nasctha go dlúth le reachtaíocht de chuid an Aontais a bheidh ann amach anseo agus comhlánaíonn sé an reachtaíocht sin, eadhon: (8)Córas Dul Isteach/Imeachta lenar moladh méarloirg agus íomhá d'aghaidh le chéile mar aitheantóirí bithmhéadracha ar mhaithe le hoibriú an Chórais Dul Isteach/Imeachta (EES); is cur chuige é sin trína bhféachtar le léiriú a dhéanamh air sa togra seo. (9)ETIAS lenar moladh measúnú dian slándála, lena náirítear fíorú a dhéanamh in SIS maidir le náisiúnaigh tríú tír a bhfuil díolúine víosa acu agus a bheartaíonn taisteal a dhéanamh san Aontas. 2.BUNÚS DLÍ, COIMHDEACHT AGUS COMHRÉIREACHT •Bunús dlí Baineann an togra úsáid as Airteagal 77(2)(b) agus (d) agus, chomh maith leis sin, as Airteagal 79(2)(c) den Chonradh ar Fheidhmiú an Aontais Eorpaigh mar bhunúis dlí d'fhorálacha i réimse an bhainistithe chomhtháite teorainneacha agus na himirce neamhdhleathaí.

•Geoiméadracht athraitheach Cuireann an togra seo le forálacha acquis Schengen a bhaineann le seiceálacha teorann. Dá bhrí sin, ní mór na hiarmhairtí seo a leanas a chur san áireamh i ndáil leis na prótacail agus leis na comhaontuithe éagsúla le tíortha comhlachais: An Danmhairg: De réir Airteagal 4 de Phrótacal 22 maidir le seasamh na Danmhairge a ghabhann leis na Conarthaí, cinnfidh an Danmhairg laistigh de thréimhse sé mhí tar éis don Chomhairle cinneadh a dhéanamh maidir leis an Rialachán seo, an gcuirfidh sí an togra seo chun feidhme, ar togra é a chuireann le acquis Schengen, ina dlí náisiúnta. An Ríocht Aontaithe agus Éire: I gcomhréir le hAirteagal 4 agus le hAirteagal 5 den Phrótacal maidir le acquis Schengen a lánpháirtiú i gcreat an Aontais Eorpaigh agus le Cinneadh 2000/365/CE ón gComhairle an 29 Bealtaine 2000 maidir leis an iarraidh ó Ríocht Aontaithe na Breataine Móire agus Thuaisceart Éireann, agus Cinneadh 2002/192/CE ón gComhairle an 28 Feabhra 2002 maidir leis an iarraidh ó Éirinn a bheith rannpháirteach i roinnt forálacha de acquis Schengen, níl an Ríocht Aontaithe ná Éire rannpháirteach i Rialachán (AE) Uimh. 2016/399 (Cód Teorainneacha Schengen) ná in aon ionstraimí reachtacha eile ar a dtugtar "acquis Schengen" de ghnáth, eadhon na hionstraimí reachtacha lena neagraítear agus lena dtacaítear le díothú rialuithe ag na teorainneacha inmheánacha agus leis na bearta tionlacain maidir le rialuithe ag teorainneacha seachtracha. Is é atá sa Rialachán seo forbairt ar an aquis sin agus, dá bhrí sin, níl an Ríocht Aontaithe ná Éire rannpháirteach i nglacadh an Rialacháin seo ná níl siad faoi cheangal aige ná faoi réir a chur i bhfeidhm. An Bhulgáir agus an Rómáin: Is é atá sa Rialachán seo gníomh atá ag cur le acquis Schengen nó atá gaolmhar leis ar dhóigh eile, de réir bhrí Airteagal 4(2) d'Ionstraim Aontachais 2005. Tá an Rialachán seo le léamh in éineacht le Cinneadh 2010/365/AE ón gComhairle an 29 Meitheamh 2010 lena ndearnadh, faoi réir roinnt srianta, feidhm a thabhairt d'fhorálacha de chuid acquis Schengen a bhaineann le Córas Faisnéise Schengen sa Bhulgáir agus sa Rómáin. An Chipir agus an Chróit: Is é atá sa Rialachán seo gníomh atá ag cur le acquis Schengen nó atá gaolmhar leis ar dhóigh eile, de réir bhrí Airteagal 3(2) d'Ionstraim Aontachais 2003 agus Airteagal 4(2) d'Ionstraim Aontachais 2011 faoi seach. Tíortha comhlachaithe: Ar bhonn na gcomhaontuithe ábhartha maidir le comhlachas na dtíortha sin le acquis Schengen a chur chun feidhme, a chur i bhfeidhm agus a fhorbairt, beidh an Íoslainn, an Iorua, an tSualainn agus Lichtinstéin faoi cheangal ag an Rialachán atá beartaithe. •Coimhdeacht Leis an togra seo forbrófar SIS atá ann cheana agus atá i bhfeidhm ó bhí 1995 ann agus cuirfear leis. Rinneadh ionstraimí an Aontais a chur in ionad an chreata bunaidh idir-rialtasaigh ar an 9 Aibreán 2013 (Rialachán (CE) Uimh. 1987/2006 agus Cinneadh 2007/533/JHA ón gComhairle). Rinneadh anailís choimhdeachta iomlán ar ócáidí roimhe seo; tá sé mar aidhm ag an tionscnamh seo na forálacha atá ann cheana a scagadh a thuilleadh, aghaidh a thabhairt ar bhearnaí sainaitheanta agus feabhas a chur ar nósanna imeachta oibríochtúla. Ní féidir an leibhéal suntasach malartaithe faisnéise seo idir na Ballstáit a bhaint amach trí réitigh dhíláraithe. De bharr scála, éifeachtaí agus thionchair an ghnímh, is fearr is féidir an togra seo a bhaint amach ar leibhéal an Aontais. Cuimsíonn cuspóirí an togra seo, inter alia, feabhsuithe teicniúla chun feabhas a chur ar éifeachtúlacht SIS agus, chomh maith leis sin, iarrachtaí chun comhchuibhiú a dhéanamh ar úsáid an chórais sna Ballstáit rannpháirteacha go léir. De bharr chineál trasnáisiúnta na naidhmeanna sin agus na ndúshlán ó thaobh malartú éifeachtach faisnéise a áirithiú chun cur i gcoinne bagairtí atá níos ilghnéithí ná riamh, is maith atá an tAontas Eorpach in ann réitigh a mholadh i leith na saincheisteanna seo, ar réitigh iad nach féidir leis na Ballstáit leo féin a bhaint amach go leordhóthanach. Mura dtugtar aghaidh ar na sriantachtaí atá ann i láthair na huaire maidir le SIS, tá baol ann go gcaillfear deiseanna iomadúla i gcomhair éifeachtúlacht uasmhéadaithe agus breisluach an Aontais agus go mbeidh laigí ann a chuirfidh bac ar obair na núdarás inniúil. Mar shampla, ós rud é nach bhfuil rialacha comhchuibhithe ann faoi scriosadh foláireamh iomarcach sa chóras d'fhéadfadh sin bac a chur ar shaorghluaiseacht daoine mar phrionsabal bunúsach de chuid an Aontais. •Comhréireacht Luaitear in Airteagal 5 den Chonradh ar an Aontas Eorpach nach rachaidh beart de chuid an Aontais thar a bhfuil riachtanach chun na cuspóirí a leagtar amach sa Chonradh a bhaint amach. Maidir le foirm na gníomhaíochta ar leibhéal an Aontais, ba ghá foirm a roghnú chuici a d'fhágfadh go bhféadfaí cuspóirí an togra a bhaint amach agus a chur chun feidhme ar shlí chomh héifeachtach agus is féidir. Is ionann an tionscnamh atá beartaithe agus athbhreithniú ar SIS i ndáil le seiceálacha teorann. Is é atá taobh thiar den togra prionsabail na príobháideachta trí dhearadh. I dtéarmaí an chirt i leith sonraí pearsanta a chosaint, tá an togra seo comhréireach ós rud é go ndéantar foráil leis maidir le rialacha sonracha i ndáil le scriosadh foláireamh agus nach néilítear leis sonraí a bhailiú agus a stóráil ar feadh tréimhse is faide ná mar atá fíor-riachtanach chun ligean don chóras feidhmiú agus a chuspóirí a bhaint amach. Ní áirítear sna foláirimh SIS ach na sonraí is gá chun duine nó ábhar a shainaithint agus a aimsiú agus chun gníomhaíocht oibríochtúil iomchuí atá le déanamh a chumasú. Déantar na sonraí breise eile go léir a sholáthar trí Bhiúrónna SIRENE, rud a chumasaíonn malartú faisnéise forlíontaí. Sa bhreis air sin, déantar foráil leis an togra maidir le cur chun feidhme na gcoimircí agus na sásraí go léir is gá chun cearta bunúsacha na nábhar sonraí a chosaint go héifeachtach; go háirithe sonraí faoina saol príobháideach agus sonraí pearsanta a chosaint. Tá forálacha ann freisin atá ceaptha go sonrach chun slándáil sonraí pearsanta daoine aonair a choinnítear in SIS a neartú. Ní bheidh gá le haon phróisis ná le haon chomhchuibhiú eile ar leibhéal an Aontais chun go noibreoidh an córas. Tá an beart atá beartaithe comhréireach sa mhéid agus nach dtéann sé thar a bhfuil riachtanach maidir le gníomhaíocht ar leibhéal an Aontais chun na cuspóirí sainithe a bhaint amach. •An rogha ionstraime Déanfar an tathbhreithniú atá beartaithe i bhfoirm Rialacháin agus glacfaidh sé ionad Rialachán (CE) Uimh. 1987/2006. Glacadh an cur chuige sin freisin i ndáil le Cinneadh 2007/533/JHA agus, ós rud é go bhfuil an dá ionstraim nasctha go dlúth lena chéile, ní mór é a chur i bhfeidhm i ndáil le Rialachán (CE) Uimh. 1987/2006 chomh maith. Rinneadh Cinneadh 2007/533/JHA a ghlacadh mar ionstraim ar a dtugtar 'ionstraim tríú colún' faoin iar-Chonradh ar an Aontas Eorpach. Rinne an Chomhairle ionstraimí 'tríú colún' den sórt sin a ghlacadh gan Parlaimint na hEorpa a bheith ann mar chomhreachtóir. Tá an bunús dlí don togra seo le fáil sa Chonradh ar Fheidhmiú an Aontais Eorpaigh (CFAE) ón tráth ar scoir struchtúr na gcolún de bheith ar marthain nuair a tháinig Conradh Liospóin i bhfeidhm ar an 1 Nollaig 2009. Éilíonn an bunús dlí go núsáidfear an gnáthnós imeachta reachtach. Ní mór Rialachán (ó Pharlaimint na hEorpa agus ón gComhairle) a roghnú mar go bhfuil na forálacha le bheith ina gceangal agus infheidhme go díreach i ngach Ballstát. Feabhsóidh agus treiseoidh an togra seo an córas láraithe atá ann cheana féin, córas lena gcomhoibríonn na Ballstáit le chéile; chuige sin, teastóidh ailtireacht chomhchoiteann agus rialacha comhchoiteanna oibriúcháin. Thairis sin, leagtar rialacha éigeantacha síos leis maidir le rochtain ar an gcóras, lena náirítear chun críche fhorghníomhú an dlí, ar rialacha iad atá aonfhoirmeach do na Ballstáit go léir agus, chomh maith leis sin, don Ghníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (eu-LISA). Ón 9 Bealtaine 2013 i leith, tá eu-LISA freagrach as bainistiú oibríochtúil a dhéanamh ar SIS Láir, rud a chuimsíonn na cúraimí go léir is gá chun oibriú iomlán SIS Láir a áirithiú 24 huaire sa lá agus 7 lá na seachtaine. Leis an togra seo, cuirtear le freagrachtaí eu-LISA i ndáil le SIS.

Thairis sin, déantar foráil leis an togra maidir le rialacha atá infheidhme go díreach agus lena gcumasaítear d'ábhair shonraí rochtain a fháil ar a gcuid sonraí féin agus ar leigheasanna gan aon ghá le tuilleadh beart cur chun feidhme ina leith seo. Dá dhroim sin, ní féidir ach Rialachán a roghnú mar ionstraim dhlíthiúil. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR •Meastóireachtaí ex-post/seiceálacha oiriúnachta ar an reachtaíocht atá ann cheana I gcomhréir le Rialachán (CE) Uimh. 1987/2006 agus le Cinneadh 2007/533/JHA, rinne an Coimisiún meastóireacht fhoriomlán ar chóras SIS II Láir agus, chomh maith leis sin, ar mhalartú déthaobhach agus iltaobhach faisnéise forlíontaí idir na Ballstáit, trí bliana tar éis dó teacht i bhfeidhm. Díríodh an mheastóireacht go sonrach ar an athbhreithniú ar chur i bhfeidhm Airteagal 24 de Rialachán (CE) Uimh. 1987/2006 agus é mar chuspóir aige sin ná tograí riachtanacha a dhéanamh maidir le modhnú fhorálacha an Airteagail sin chun leibhéal níos mó comhchuibhiúcháin a bhaint amach i ndáil leis na critéir a bhaineann le hiontráil foláireamh. Léirigh torthaí na meastóireachta an gá atá le hathruithe a dhéanamh ar bhunús dlí SIS chun freagairt níos fearr a sholáthar i leith dúshláin nua slándála agus imirce. Áiríonn sé sin, mar shampla, togra a bhaineann le hiontráil foláireamh maidir le toirmeasc ar theacht isteach a bheith éigeantach le go bhféadfar iad a fhorghníomhú ar bhealach níos fearr, comhairliúchán éigeantach idir na Ballstáit chun staideanna ina bhfuil toirmeasc ar theacht isteach agus cead cónaithe ar marthain an tráth céanna a sheachaint, rogha maidir le daoine aonair a shainaithint agus a aimsiú ar bhonn a méarlorg trí úsáid a bhaint as córas nua uathoibrithe aitheanta méarlorg, agus leathnú a dhéanamh ar na haitheantóirí bithmhéadracha atá ar fáil sa chóras. Léirigh torthaí na meastóireachta freisin an gá atá le leasuithe dlíthiúla chun feabhas a chur ar fheidhmiú teicniúil an chórais agus chun cuíchóiriú a dhéanamh ar phróisis náisiúnta. Cuirfidh na bearta seo feabhas ar éifeachtúlacht agus ar éifeachtacht SIS trína úsáid a éascú agus trí ualach nach bhfuil gá leis a laghdú. Tá bearta eile ceaptha chun feabhas a chur ar cháilíocht na sonraí agus ar thrédhearcacht an chórais trí thuairisc níos soiléire a thabhairt ar chúraimí sonracha tuairiscithe na mBallstát agus eu-LISA. Baineadh úsáid as torthaí na meastóireachta cuimsithí (glacadh an tuarascáil mheastóireachta agus an Doiciméad Inmheánach Oibre a ghabhann léi ar an 21 Nollaig 2016) mar bhonn leis na bearta atá sa togra seo. Thairis sin, i gcomhréir le hAirteagal 19 de Threoir 2008/115/CE um Fhilleadh, d'fhoilsigh an Coimisiún Teachtaireacht maidir le Beartas an Aontais Eorpaigh um Fhilleadh in 2014, ar teachtaireacht í ina ndéantar tuairisciú ar chur i bhfeidhm na Treorach sin. Ba é a bhí sa chonclúid ar thángthas uirthi ná gur cheart acmhainn SIS i réimse an bheartais um fhilleadh a fheabhsú a thuilleadh; léiríodh gurb ionann an tathbhreithniú ar SIS II agus deis chun feabhas a chur ar chomhsheasmhacht idir an beartas um fhilleadh agus SIS II, agus moltar oibleagáid a thabhairt isteach a d'fhágfadh go mbeadh oibleagáid ar na Ballstáit foláireamh maidir le diúltú i leith teacht isteach a iontráil in SIS i gcás toirmisc ar theacht isteach arna neisiúint faoin Treoir um Fhilleadh. •Comhairliúcháin leis na páirtithe leasmhara Le linn mheastóireacht an Choimisiúin ar SIS lorgaíodh aiseolas agus moltaí ar pháirtithe leasmhara ábhartha, lena náirítear toscairí do Choiste SIS-VIS faoin nós imeachta a bunaíodh in Airteagal 51 de Rialachán (CE) Uimh. 1987/2006. Cuimsíonn an Coiste sin ionadaithe na mBallstát maidir le cúrsaí oibríochtúla SIRENE (comhar trasteorann i ndáil le SIS) agus maidir le cúrsaí teicniúla i ndáil le forbairt agus cothabháil SIS agus fheidhmchlár gaolmhar SIRENE. Thug toscairí freagraí ar cheistneoirí mionsonraithe mar chuid den phróiseas meastóireachta. I gcás ina raibh gá le soiléiriú breise nó inar ghá tuilleadh forbartha a dhéanamh ar an ábhar, baineadh an méid sin amach trí mhalartú teachtaireachtaí ríomhphoist nó trí agallamh spriocdhírithe. Mar thoradh ar an bpróiseas atriallach seo bhíothas in ann saincheisteanna a ardú ar mhodh cuimsitheach trédhearcach. Le linn 2015 agus 2016, phléigh toscairí do Choiste SIS-VIS na saincheisteanna sin le linn cruinnithe agus ceardlanna tiomnaithe. Ina theannta sin, chuaigh an Coimisiún i gcomhairle go sonrach le húdaráis náisiúnta cosanta sonraí na mBallstát agus le comhaltaí de Ghrúpa Comhordaithe Maoirseachta SIS II i réimse na cosanta sonraí. Chomhroinn na Ballstáit a dtaithí maidir le hiarrataí ar rochtain ó ábhair shonraí agus maidir le hobair na núdarás náisiúnta cosanta sonraí trí fhreagraí a thabhairt ar shaincheistneoir. Baineadh úsáid as an eolas a fuarthas sna freagraí ar an gceistneoir sin i Meitheamh 2015 le linn an togra seo a fhorbairt. Go hinmheánach, chuir an Coimisiún Grúpa Stiúrtha Idirsheirbhíse ar bun, inar áiríodh an Ardrúnaíocht agus na hArdstiúrthóireachtaí um Imirce agus Gnóthaí Baile, um Cheartas agus Tomhaltóirí, um Acmhainní Daonna agus Slándáil, agus um Fhaisnéisíocht. Rinne an grúpa stiúrtha sin faireachán ar an bpróiseas meastóireachta agus chuir sé treoir ar fáil de réir mar ba ghá. Cuireadh san áireamh i dtorthaí na meastóireachta freisin fianaise chuntais a bailíodh le linn cuairteanna meastóireachta láithreáin ar na Ballstáit ar lena linn a rinneadh mionscrúdú i dtaobh conas atá úsáid phraiticiúil á baint as SIS. Áirítear leis sin plé agus agallaimh le cleachtóirí, le foireann Bhiúró SIRENE agus le húdaráis náisiúnta inniúla. Rinneadh aiseolas agus moltaí, go háirithe maidir le hiarmhairtí oibleagáide ionchasaí chun foláirimh a thabhairt isteach in SIS i gcás na dtoirmeasc uile ar theacht isteach arna neisiúint i gcomhréir le Treoir 2008/115/CE, a lorg freisin ó údaráis inniúla na mBallstát um fhilleadh i gcomhthéacs na Treorach um Fhilleadh ó Ghrúpa Teagmhála an Choimisiúin, le linn a chuid cruinnithe ar an 16 Samhain 2015, agus ar an 18 Márta agus an 20 Meitheamh 2016. I bhfianaise an aiseolais sin, déantar foráil leis an togra seo maidir le bearta chun feabhas a chur ar éifeachtúlacht agus ar éifeachtacht an chórais ó thaobh cúrsaí teicniúla agus oibríochtúla de. •Bailiú agus úsáid saineolais

Sa bhreis ar na comhairliúcháin le páirtithe leasmhara, lorg an Coimisiún saineolas seachtrach trí bhíthin ceithre cinn de staidéir agus cuireadh torthaí na staidéar sin san áireamh i bhforbairt an togra seo: Measúnú Teicniúil SIS (Kurt Salmon) Sa mheasúnú sin, sainaithníodh na príomh-shaincheisteanna maidir le feidhmiú SIS agus na riachtanais a bheidh ann amach anseo agus ar ceart aghaidh a thabhairt orthu, go príomha ábhair imní a shainaithint maidir le leanúnachas gnó a uasmhéadú agus maidir lena áirithiú gur féidir an ailtireacht fhoriomlán a oiriúnú do riachtanais mhéadaitheacha ó thaobh acmhainneachta de. Measúnú Tionchair TFC ar Fheabhsuithe Ionchasacha ar Ailtireacht SIS II (Kurt Salmon) Sa staidéar seo, rinneadh measúnú ar an gcostas reatha a ghabhann le SIS a oibriú ar an leibhéal náisiúnta agus measúnaíodh dhá chás theicniúla ionchasacha i ndáil le feabhsú an chórais. Áirítear sa dá chás sin sraith de thograí teicniúla atá dírithe ar fheabhsuithe ar an lárchóras agus ar an ailtireacht fhoriomlán. "Measúnú Tionchair TFC ar na feabhsuithe teicniúla ar ailtireacht SIS II - Tuarascáil Chríochnaitheach", 10 Samhain 2016, (Wavestone) Sa staidéar seo, rinneadh measúnú ar na tionchair chostais ar na Ballstáit mar thoradh ar chóip náisiúnta a chur chun feidhme agus rinneadh amhlaidh trí anailís a dhéanamh ar thrí chás (córas lánláraithe, cur chun feidhme caighdeánaithe N.SIS arna fhorbairt agus arna sholáthar do na Ballstáit ag eu-LISA agus cur chun feidhme sainiúil N.SIS ina gcuimsítear caighdeáin choiteanna theicniúla). Staidéar ar an bhféidearthacht agus ar na himpleachtaí a bhaineann le córas uile-Aontais a chur ar bun faoi chuimsiú Chóras Faisnéise Schengen, ar córas é chun sonraí faoi chinntí um fhilleadh a mhalartú agus chun faireachán a dhéanamh ar chomhlíonadh na gcinntí sin (PwC) Sa staidéar seo, déantar measúnú ar an bhféidearthacht, agus ar na himpleachtaí teicniúla agus oibríochtúla, a bhaineann leis na hathruithe beartaithe ar SIS chun feabhas a chur ar úsáid SIS maidir le himircigh neamhrialta a chur ar ais agus maidir le cosc a chur orthu teacht isteach athuair. •Measúnú tionchair Ní dhearna an Coimisiún measúnú tionchair. Baineadh úsáid as na trí mheasúnú neamhspleácha atá luaite thuas mar bhonn leis an mbreithniú ar na tionchair a bheadh ag athruithe ar an gcóras ó thaobh cúrsaí teicniúla de. Sa bhreis air sin, tá dhá athbhreithniú ar Lámhleabhar SIRENE curtha i gcrích ag an gCoimisiún ó bhí 2013 ann, i.e. ón tráth ar tháinig SIS II i bhfeidhm ar an 9 Aibreán 2013 agus ar tháinig Cinneadh 2007/533/JHA i bhfeidhm. Áirítear leis sin measúnú athbhreithnitheach lárthéarma as ar lean lainseáil Lámhleabhar SIRENE nua ar an 29 Eanáir 2015. Ghlac an Coimisiún Catalóg Dea-Chleachtas agus Moltaí freisin. Ar a bharr sin, déanann eu-LISA agus na Ballstáit feabhsuithe teicniúla atriallacha go rialta ar an gcóras. Meastar go bhfuil na roghanna sin ídithe anois, rud a fhágann go bhfuil gá le leasú iomlán ar an mbunús dlí. Ní féidir soiléire i réimsí amhail feidhm córas úsáideora deiridh, chomh maith le rialacha mionsonraithe faoi scriosadh foláireamh, a bhaint amach trí chur chun feidhme feabhsaithe agus forghníomhú feabhsaithe amháin. Trí shásra meastóireachta Schengen, a leagtar síos i Rialachán (AE) Uimh. 1053/2013, táthar in ann measúnú tréimhsiúil, de chineál dlí agus oibríochta, a dhéanamh ar fheidhmiú SIS sna Ballstáit. Déanann an Coimisiún agus na Ballstáit na meastóireachtaí i gcomhpháirt le chéile. Tríd an sásra sin, déanann an Coimisiún moltaí do Bhallstáit ar leithligh ar bhonn na meastóireachtaí a dhéantar mar chuid de chláir bhliantúla agus ilbhliantúla. Mar thoradh ar a gcineál ar leithligh, ní féidir na moltaí sin a chur in ionad rialacha atá ceangailteach ó thaobh an dlí agus atá infheidhme an tráth céanna maidir le gach Ballstát a úsáideann SIS. Déanann Coiste SIS-VIS saincheisteanna praiticiúla, de chineál oibríochtúil agus teicniúil, a phlé go rialta. Cé go bhfuil na cruinnithe sin ina gcuid thábhachtach den chomhar idir an Coimisiún agus na Ballstáit, ní féidir le toradh na bpléite sin (gan athruithe reachtacha a bheith ann) saincheisteanna a thagann chun cinn de bharr cleachtais éagsúla náisiúnta, mar shampla, a leigheas. Ní ghabhann tionchar suntasach eacnamaíochta ná timpeallachta leis na hathruithe atá beartaithe sa Rialachán seo. Meastar, áfach, go mbeidh tionchar suntasach dearfach sóisialta ag na hathruithe seo mar go ndéantar foráil leo maidir le slándáil mhéadaithe trí na nithe seo a leanas a chumasú: sainaithint níos fearr ar dhaoine a úsáideann aitheantas bréagach, ar choirpigh nach eol a gcéannacht fós tar éis coir thromchúiseach a dhéanamh agus, chomh maith leis sin, ar imircigh neamhrialta a bhaineann leas as an limistéar gan rialuithe ag teorainneacha inmheánacha. Tá breithniú déanta ar thionchar na nathruithe seo ar chearta bunúsacha agus ar chosaint sonraí agus tá an tábhar sin leagtha amach ar bhealach níos mionsonraithe sa chéad roinn eile ("Cearta bunúsacha"). Rinneadh an togra a tharraingt suas trí úsáid a bhaint as an méid substaintiúil fianaise atá bailithe mar eolas le haghaidh mheastóireacht fhoriomlán an dara glúin de SIS ar lena linn a rinneadh scrúdú ar fheidhmiú an chórais agus ar réimsí ina bhféadfaí feabhsú a dhéanamh. Sa bhreis air sin, rinneadh staidéar measúnaithe tionchair costais chun a áirithiú gurbh í an ailtireacht náisiúnta a bhí roghnaithe an ailtireacht ab iomchuí agus ba chomhréirí. •Cearta bunúsacha agus cosaint sonraí Leis an togra seo forbraítear agus feabhsaítear an córas atá ann cheana, seachas ceann nua a bhunú, agus, dá bhrí sin, cuirtear leis na coimircí tábhachtacha éifeachtacha atá curtha i bhfeidhm cheana. Mar sin féin, ós rud é go leanann an córas de shonraí pearsanta a phróiseáil, agus go mbeidh catagóirí breise sonraí íogaireacha bithmhéadracha á bpróiseáil aige, tá tionchair ionchasacha ann maidir leis na cearta bunúsacha atá ag daoine aonair. Tá breithniú iomlán déanta orthu sin agus tá coimircí breise curtha i bhfeidhm chun teorainn a chur le sonraí a bhailiú agus le tuilleadh próiseála a dhéanamh orthu chun nach rachfar thar an méid a bhfuil géarghá leis agus thar an méid is gá ó thaobh cúrsaí oibríochtúla de, agus rochtain ar na sonraí sin á srianadh dóibh siúd a bhfuil gá oibríochtúil acu chun iad a phróiseáil. Tá amscálaí soiléire maidir le coinneáil sonraí leagtha amach sa togra seo agus tá aitheantas sainráite ann do chearta daoine aonair maidir le rochtain a fháil ar shonraí a bhaineann leo agus iad a cheartú, agus maidir le léirscriosadh a iarraidh i gcomhréir lena gcearta bunúsacha (féach an roinn a bhaineann le cosaint sonraí agus slándáil).

Sa bhreis air sin, neartaíonn an togra bearta chun cearta bunúsacha a chosaint mar go leagann sé amach, i bhfoirm reachtaíochta, na ceanglais a bhaineann le scriosadh foláirimh agus go dtugann sé isteach measúnú comhréireachta má bhíonn foláireamh á leathnú. Leis an togra, déantar coimircí fairsinge daingne a shainiú maidir le húsáid aitheantóirí bithmhéadracha le go seachnófar ceataí do dhaoine neamhchiontacha. Leis an togra freisin, leagtar amach ceanglais maidir le slándáil an chórais ó cheann go ceann, á áirithiú go mbeidh cosaint níos fearr ann do na sonraí a stóráiltear ann. Trí nós imeachta soiléir bainistithe teagmhais a thabhairt isteach agus, chomh maith leis sin, trí leanúnachas feabhsaithe gnó a thabhairt isteach do SIS, comhlíonann an togra seo Cairt um Chearta Bunúsacha an Aontais Eorpaigh go hiomlán ní amháin a mhéid a bhaineann leis an gceart go ndéanfar sonraí pearsanta a chosaint. Rannchuideoidh forbairt agus éifeachtacht leantach SIS le slándáil daoine sa tsochaí. Beartaítear leis an togra athruithe suntasacha a bhaineann le haitheantóirí bithmhéadracha. Sa bhreis ar mhéarloirg, ba cheart loirg dhearnana a bhailiú agus a stóráil freisin má chomhlíontar na ceanglais dhlíthiúla. Déantar logaí méarloirg a chur i gceangal le foláirimh alfa-uimhriúla SIS de réir mar a fhoráiltear ina leith sin in Airteagal 24. Ba cheart go bhféadfaí, amach anseo, cuardach a dhéanamh sna sonraí dachtalagrafacha sin (méarloirg agus loirg dhearnana) in aghaidh méarlorg a fhaightear ar láthair coire ar choinníoll gur coir thromchúiseach nó cion sceimhlitheoireachta an cion sin agus gur féidir a rá, go hardleibhéal dóchúlachta, gur le déantóir an chiona iad. I gcás ina bhfuil éiginnteacht ann maidir le céannacht duine ar bhonn a chuid doiciméad, ba cheart do na húdaráis inniúla cuardach méarlorg a dhéanamh in aghaidh na méarlorg atá stóráilte i mbunachar sonraí SIS. Leis an togra, ceanglaítear sonraí breise a bhailiú agus a stóráil (amhail mionsonraí faoi dhoiciméid aitheantais phearsanta), ar sonraí iad a éascaíonn obair na noifigeach ar an láthair le linn dóibh céannacht duine a shuí. Leis an togra, ráthaítear ceart an ábhair sonraí ar leigheasanna éifeachtacha atá ar fáil chun chur i gcoinne aon chinntí agus áireofar leo sin, in aon chás, leigheas éifeachtach os comhair cúirte nó binse i gcomhréir le hAirteagal 47 den Chairt um Chearta Bunúsacha. 4.IMPLEACHTAÍ BUISÉADACHA Aon chóras aonair faisnéise amháin atá in SIS. Dá dhroim sin, níor cheart a mheas maidir leis an gcaiteachas dá bhforáiltear in dhá cheann de na tograí (an ceann reatha agus an Togra le haghaidh Rialachán maidir le Córas Faisnéise Schengen (SIS) a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla) gur dhá mhéid ar leith iad ach ba cheart a mheas gur méid amháin atá ann. Tá impleachtaí buiséadacha na nathruithe is gá chun an dá thogra a chur chun feidhme san áireamh in aon ráiteas airgeadais reachtach amháin. De bharr chineál comhlántach an tríú togra (a bhaineann le náisiúnaigh tríú tír atá ag fanacht go neamhdhleathach a chur ar ais), déileáiltear leis na himpleachtaí buiséadacha ar leithligh agus i ráiteas airgeadais neamhspleách ina dtugtar aghaidh ar bhunú na catagóire sonraí foláirimh seo agus uirthi sin amháin. Ar bhonn measúnaithe ar na gnéithe éagsúla den obair a bhfuil gá léi i ndáil leis an líonra, le SIS Láir ag eu-LISA agus leis na forbairtí náisiúnta sna Ballstáit, beidh gá le méid iomlán EUR 64.3 milliún don dá thogra le haghaidh Rialachán don tréimhse 2018-2020. Clúdaítear leis sin méadú ar bhandaleithead TESTA-NG ó tharla, i gcomhréir leis an dá thogra, go dtarchuirfidh an líonra comhaid mhéarlorg agus íomhánna d'aghaidh a mbeidh tréchur agus acmhainn níos airde ag teastáil ina leith (EUR 9.9 milliún). Ina theannta sin, clúdaítear leis costais eu-LISA i ndáil le foireann agus caiteachas oibríochtúil (EUR 17.6 milliún). Chuir eu-LISA in iúl don Choimisiún go bhfuil sé beartaithe 3 ghníomhaire conartha nua a earcú in Eanáir 2018 chun tús a chur le céim na forbartha in am trátha chun a áirithiú go dtiocfaidh feidhmiúlachtaí nuashonraithe SIS i bhfeidhm in 2020. Cuimsítear leis an togra seo leasuithe teicniúla ar SIS Láir chun leathnú a dhéanamh ar na catagóirí foláirimh atá ann cheana agus chun feidhmiúlachtaí nua a sholáthar. Léirítear sa ráiteas airgeadais atá i gceangal leis an togra seo na hathruithe sin. Thairis sin, rinne an Coimisiún staidéar measúnaithe tionchair costais chun measúnú a dhéanamh ar chostais na bhforbairtí náisiúnta a bhfuil gá leo mar thoradh ar an togra seo. Is é atá sa chostas measta ná EUR 36.8 milliún ar ceart é a dháileadh trí bhíthin cnapshuim do na Ballstáit. Ar an dóigh sin, gheobhaidh gach Ballstát suim EUR 1.2 milliún chun a chóras náisiúnta a uasghrádú i gcomhréir leis na ceanglais atá leagtha amach sa togra seo, lena náirítear chun cóip pháirteach náisiúnta a chur ar bun i gcás nach ndearnadh amhlaidh fós nó chun córas cúltaca a chur ar fáil. Tá sé beartaithe athchlárú a dhéanamh ar an gcuid atá fágtha d'imchlúdach na dteorainneacha cliste den Chiste Slándála Inmheánaí chun na huasghráduithe a dhéanamh agus chun na feidhmiúlachtaí dá bhforáiltear sa dá thogra a chur chun feidhme. Is é Rialachán Teorainneacha ISF an ionstraim airgeadais a ndearnadh an buiséad i ndáil le cur chun feidhme phacáiste na dTeorainneacha Cliste a chur san áireamh inti. Le hAirteagal 5 den Rialachán, déantar foráil maidir le EUR 791 milliún a chur chun feidhme trí chlár chun córais TF a thacaíonn le bainistiú sreabh imirce thar an teorainn sheachtrach a chur ar bun faoi na coinníollacha a leagtar síos in Airteagal 15. Tá EUR 480 milliún den EUR 791 milliún thuasluaite á fhorchoimeád chun forbairt a dhéanamh ar an gCóras Dul Isteach/Imeachta agus tá EUR 210 milliún de á fhorchoimeád chun forbairt a dhéanamh ar Chóras an Aontais Eorpaigh um Fhaisnéis agus Údarú Taistil (ETIAS). Déanfar an fuílleach a úsáid go páirteach chun costais na nathruithe dá bhforáiltear sa togra seo a chumhdach. 5.EILIMINTÍ EILE •Pleananna cur chun feidhme, agus socruithe faireacháin, meastóireachta agus tuairiscithe Déanfaidh an Coimisiún, na Ballstáit agus eu-LISA athbhreithniú agus faireachán ar úsáid SIS go tráthrialta lena áirithiú go leanann sé de bheith ag feidhmiú go héifeachtach agus go héifeachtúil. Gheobhaidh an Coimisiún cúnamh ó Choiste SIS-VIS i ndáil le bearta teicniúla agus oibríochtúla a thuairiscítear sa togra a chur chun feidhme. Sa bhreis air sin, áirítear sa Rialachán beartaithe seo foráil in Airteagal 54(7) agus (8) maidir le próiseas foirmiúil rialta athbhreithniúcháin agus meastóireachta. Tá sé de cheangal ar eu-LISA tuairisciú a dhéanamh do Pharlaimint na hEorpa gach dhá bhliain maidir le feidhmiú teicniúil SIS – lena náirítear staid slándála SIS –, maidir leis an mbonneagar cumarsáide atá ann mar thaca dó, agus maidir le malartú déthaobhach agus iltaobhach faisnéise forlíontaí idir na Ballstáit. Thairis sin, tá sé de cheangal ar an gCoimisiún meastóireacht fhoriomlán a dhéanamh ar SIS agus ar an malartú faisnéise idir na Ballstáit gach ceithre bliana agus an mheastóireacht sin a chomhroinnt leis an bParlaimint agus leis an gComhairle. Tríd an meastóireacht sin: scrúdófar torthaí a baineadh amach de réir na gcuspóirí; measfar an bhfuil an réasúnaíocht bhunúsach don chóras bailí fós;

déanfar scrúdú i dtaobh conas atá an Rialachán á chur i bhfeidhm maidir leis an lárchóras; déanfar meastóireacht ar shlándáil an lárchórais; scrúdófar na himpleachtaí a bhaineann le feidhmiú an chórais sa todhchaí. Tá sé de chúram ar eu-LISA anois freisin staidreamh a sholáthar ar bhonn laethúil, míosúil agus bliantúil faoi úsáid SIS, rud a áirithíonn faireachán leanúnach ar an gcóras agus ar fheidhmiú an chórais de réir na gcuspóirí. •Míniúchán mionsonraithe ar fhorálacha sonracha an togra Forálacha is coiteann don togra seo agus don togra le haghaidh Rialachán maidir le SIS a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla: Forálacha Ginearálta (Airteagail 1 – 3) Ailtireacht theicniúil agus modhanna oibrithe SIS (Airteagail 4 – 14) Freagrachtaí eu-LISA (Airteagail 15 – 18) Ceart chun rochtain a fháil ar fholáirimh agus iad a choinneáil (Airteagail 29, 30, 31, 33 agus 34) Próiseáil sonraí i gcoitinne agus rialacha maidir le cosaint sonraí (Airteagail 36 – 53) Faireachán agus staidreamh (Airteagal 54) Úsáid SIS ó cheann go ceann Ós rud é go bhfuil os cionn 2 mhilliún úsáideoir deiridh sna húdaráis inniúla ar fud na hEorpa, is uirlis an-éifeachtach é SIS le haghaidh malartú faisnéise agus baintear úsáid fhorleathan as. Áirítear sna tograí seo rialacha a chlúdaíonn oibriú iomlán an chórais ó cheann go ceann, lena náirítear SIS Láir arna oibriú ag eu-LISA, na córais náisiúnta agus na feidhmchláir d'úsáideoirí deiridh. Tugann sé aghaidh ní hamháin ar na lárchórais agus na córais náisiúnta féin ach freisin ar riachtanais theicniúla agus oibríochtúla na núsáideoirí deiridh. In Airteagal 9(2), sonraítear nach foláir d'úsáideoirí deiridh na sonraí is gá a fháil chun a gcúraimí a chomhlíonadh (go háirithe na sonraí uile is gá chun an tábhar sonraí a shainaithint agus chun an beart a bhfuil gá leis a dhéanamh). Déantar foráil leis freisin maidir le treoirphlean coiteann do chur chun feidhme SIS ag na Ballstáit, agus comhchuibhiú á áirithiú sna córais náisiúnta go léir. In Airteagal 6, sonraítear nach foláir do gach Ballstát a áirithiú go bhfuil sonraí SIS ar fáil d'úsáideoirí deiridh gan bhriseadh chun uasmhéadú a dhéanamh ar na tairbhí oibríochtúla trí laghdú a dhéanamh ar aga neamhfhónaimh ionchasach. Le hAirteagal 10(3), áirithítear go náirítear le slándáil na próiseála sonraí gníomhaíochtaí próiseála sonraí na núsáideoirí deiridh freisin. Le hAirteagal 14, leagtar oibleagáid ar na Ballstáit a áirithiú go bhfaigheann daoine foirne a bhfuil rochtain acu ar SIS oiliúint rialta leanúnach faoi shlándáil sonraí agus faoi na rialacha maidir le cosaint sonraí. Mar thoradh ar na bearta sin a bheith ann, déantar feidhmiú iomlán SIS ó cheann go ceann a chlúdach leis an togra seo ar mhodh níos cuimsithí mar go bhfuil rialacha agus oibleagáidí ann a bhaineann leis na milliúin úsáideoirí deiridh ar fud na hEorpa. Chun SIS a úsáid ar bhonn iomlán a éifeachtachta, ba cheart do na Ballstáit a áirithiú gurb amhlaidh, gach uair dá mbíonn a gcuid úsáideoirí deiridh i dteideal cuardach a dhéanamh i mbunachar sonraí náisiúnta póilíneachta nó inimirce, go ndéanann siad cuardach comhuaineach in SIS freisin. Sa tslí sin, is féidir le SIS a chuspóir a chomhlíonadh, is é sin feidhmiú mar an príomhbheart cúiteach sa limistéar gan aon rialuithe ag teorainneacha inmheánacha agus is féidir leis na Ballstáit aghaidh a thabhairt, ar bhealach níos fearr, ar an ngné thrasteorann den choiriúlacht agus ar shoghluaisteacht coirpeach. Ní mór an cuardach comhuaineach sin a bheith i gcomhréir le hAirteagal 4 de Threoir (AE) 2016/680. Leanúnachas gnó Neartaíonn na tograí forálacha a bhaineann le leanúnachas, ar an leibhéal náisiúnta agus do eu-LISA araon (Airteagail 4, 6, 7 agus 15). Áirithíonn siad sin go leanfaidh SIS de bheith feidhmiúil agus inrochtana do bhaill foirne ar an láthair, fiú amháin má bhíonn saincheisteanna ann a dhéanann difear don chóras. Cáilíocht sonraí

Leis an togra, déantar prionsabal a chaomhnú ar dá réir is é an Ballstát is úinéir ar na sonraí atá freagrach as cruinneas na sonraí atá iontráilte in SIS (Airteagal 39). Tá gá, áfach, le foráil a dhéanamh maidir le sásra lárnach a bheidh á bhainistiú ag eu-LISA agus a ligfidh do na Ballstáit athbhreithniú a dhéanamh go rialta ar na foláirimh sin ina bhféadfadh sé go mbeadh ábhar imní faoi cháilíocht sna réimsí sonraí sainordaitheacha. Dá bhrí sin, le hAirteagal 15 den togra, cumhachtaítear do eu-LISA tuarascálacha cáilíochta sonraí a thabhairt ar aird do na Ballstáit ag eatraimh rialta. D'fhéadfaí an ghníomhaíocht sin a éascú trí stóras sonraí a d'ullmhódh tuarascálacha staidrimh agus cáilíochta sonraí (Airteagal 54). Léiríonn na feabhsuithe sin torthaí oibre eatramhacha an Ghrúpa Ardleibhéil Saineolaithe ar Chórais Faisnéise agus ar Idir-Inoibritheacht. Grianghraif, íomhánna d'aghaidh, sonraí dachtalagrafacha agus próifílí DNA An fhéidearthacht maidir le cuardach a dhéanamh le méarloirg d'fhonn duine a shainaithint, leagtar amach cheana féin í in Airteagal 22 de Rialachán (CE) Uimh. 1987/2006 agus i dTreoir 2007/533/JHA ón gComhairle. Leis na tograí déantar an cuardach sin éigeantach más rud é nach féidir céannacht an duine a fhionnadh ar aon slí eile. Faoi láthair, ní féidir íomhánna d'aghaidh a úsáid ach amháin chun céannacht duine a dheimhniú tar éis cuardach alfa-uimhriúil a dhéanamh, seachas iad a úsáid mar bhonn le cuardach. Thairis sin, mar thoradh ar athruithe ar Airteagal 22 agus ar Airteagal 28 déantar foráil maidir le húsáid a bhaint as íomhánna d'aghaidh, as grianghraif agus as loirg dhearnana chun cuardach a dhéanamh sa chóras agus chun daoine a shainaithint, a luaithe a bheidh sé sin indéanta ó thaobh cúrsaí teicniúla de. Baineann dachtalagrafaíocht le staidéar eolaíoch méarlorg mar mhodh sainaitheantais. Aithníonn saineolaithe dachtalagrafaíochta go bhfuil saintréith uathúlachta ag loirg dhearnana agus go bhfuil pointí tagartha iontu trína gcumasaítear comparáidí cruinne dochloíte go díreach faoi mar a tharlaíonn i gcás méarlorg. Is féidir loirg dhearnana a úsáid chun céannacht duine a shuí ar an tslí chéanna inar féidir méarloirg a úsáid. Is cleachtas póilíneachta é leis na scórtha bliain loirg dhearnana a thógáil in éineacht le deich lorg rollta agus deich lorg chothroma an duine lena mbaineann. Tá príomhúsáid amháin ann i leith loirg dhearnana, eadhon chun críocha sainaithint a dhéanamh nuair atá damáiste déanta ag an ábhar, go hintinneach nó go neamhintinneach, do bharra a mhéar. D'fhéadfadh sé gurbh é ba chúis leis sin iarracht chun sainaithint a dhéanamh nó glacadh méarlorg a sheachaint nó damáiste a tharla mar thoradh ar thionóisc nó ar thromobair láimhe. Le linn an phlé ar rialacha teicniúla SIS AFIS, thuairiscigh na Ballstáit go raibh rath mór ann maidir le sainaithint imirceach neamhrialta a raibh damáiste déanta go hintinneach acu do bharra a méar agus iad ag iarraidh sainaithint a sheachaint. Ós rud é gur thóg na Ballstáit loirg dhearnana, bhíothas in ann sainaithint a dhéanamh ina dhiaidh sin. Trí úsáid a bhaint as íomhánna d'aghaidh chun daoine a shainaithint áiritheofar comhsheasmhacht níos mó idir SIS agus an Córas Dul Isteach-Imeachta Eorpach atá beartaithe, geataí leictreonacha agus bothanna féinfhreastail. Beidh an fheidhmiúlacht seo teoranta do na pointí rialta trasnaithe teorann. Rochtain ag údaráis ar SIS – úsáideoirí institiúideacha Tá an fhoroinn seo ceaptha chun na heilimintí nua ó thaobh cearta rochtana maidir le Gníomhaireachtaí an Aontais (úsáideoirí institiúideacha) a thuairisciú. Níl aon leasú déanta ar chearta rochtana na núdarás náisiúnta inniúla. Tá rochtain ag Europol (Airteagal 30) agus ag an nGníomhaireacht Eorpach um an nGarda Teorann agus Cósta – chomh maith lena bhfoirne, le foirne na mball foirne a bhfuil baint acu le cúraimí a bhaineann le filleadh, agus le baill na foirne tacaíochta don bhainistiú imirce – agus ag Láraonad ETIAS laistigh den Ghníomhaireacht (Airteagal 31 agus Airteagal 32) ar SIS agus ar shonraí SIS a bhfuil gá acu leo. Cuirtear coimircí iomchuí i bhfeidhm chun a áirithiú go ndéantar na sonraí sa chóras a chosaint go hiomchuí (lena náirítear freisin na forálacha in Airteagal 33 lena gceanglaítear nach bhféadfaidh na comhlachtaí sin ach rochtain a fháil ar na sonraí a bhfuil gá acu leo chun a gcúraimí a chomhall). Leis na hathruithe seo, leathnaítear an rochtain atá ag Europol ar SIS chuig foláirimh faoi theacht isteach a dhiúltú, á áirithiú go bhféadfaidh sé an úsáid is fearr a bhaint as an gcóras le linn dó a dhualgais a chomhall, agus cuirtear forálacha nua isteach trína náirithítear gur féidir leis an nGníomhaireacht Eorpach um an nGarda Teorann agus Cósta, chomh maith lena bhfoirne, rochtain a fháil ar an gcóras le linn na hoibríochtaí éagsúla a chur i gcrích a thagann faoi réim a sainordaithe maidir le cúnamh a thabhairt do na Ballstáit. Thairis sin, faoin togra ón gCoimisiún le haghaidh Rialachán ó Pharlaimint na hEorpa agus ón gComhairle lena mbunaítear Córas an Aontais Eorpaigh um Fhaisnéis agus Údarú Taistil (ETIAS), déanfaidh Láraonad ETIAS na Gníomhaireachta Eorpaí um an nGarda Teorann agus Cósta fíorú trí ETIAS, i gcomparáid le SIS, i dtaobh an bhfuil an náisiúnach tríú tír a bhfuil iarratas ar údarú taistil á dhéanamh aige ina ábhar d'fholáireamh SIS. Chuige sin, beidh rochtain ar SIS ag Láraonad ETIAS. In Airteagal 29(3), leagtar amach go bhféadfaidh údaráis náisiúnta víosaí, le linn a gcúraimí a chomhlíonadh, rochtain a fháil freisin ar fholáirimh arna neisiúint i gcomhréir le Rialachán 2008/…. maidir le SIS a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla. Ligfidh sé sin do na comhlachtaí sin rochtain a bheith acu ar SIS agus ar shonraí SIS de réir mar is gá chun a gcúraimí a chomhall agus, ag an am céanna, déanfar coimircí iomchuí a chur i bhfeidhm chun a áirithiú go bhfuil na sonraí atá ann sa chóras á gcosaint go cuí (lena náirítear forálacha Airteagal 35 lena gceanglaítear nach bhféadfaidh na comhlachtaí sin rochtain a fháil ach amháin ar na sonraí a bhfuil gá acu leo chun a gcúraimí a chomhall). Teacht isteach agus fanacht a dhiúltú Faoi láthair, i gcomhréir le hAirteagal 24(3) de Rialachán SIS II, féadfaidh Ballstát foláireamh a iontráil in SIS i leith daoine atá faoi réir toirmeasc ar theacht isteach atá bunaithe ar mhainneachtain reachtaíocht náisiúnta maidir le himirce a chomhlíonadh. Le hAirteagal 24(3) athbhreithnithe, ceanglaítear go ndéanfar foláireamh a iontráil in SIS in aon chás ina bhfuil toirmeasc ar theacht isteach eisithe chuig náisiúnach tríú tír atá ag fanacht go neamhdhleathach, i gcomhréir le forálacha maidir le Treoir 2008/115/CE. Bunaítear leis freisin an tráthú agus na coinníollacha maidir le hiontráil foláireamh den sórt sin tar éis don náisiúnach tríú tír a bheith imithe as críocha na mBallstát de réir oibleagáid chun filleadh. Tá an fhoráil sin ann chun staid a sheachaint ina bhfuil toirmisc ar theacht isteach infheicthe in SIS le linn don náisiúnach tríú tír lena mbaineann a bheith ar chríoch an Aontais fós. Ós rud é go dtoirmeasctar le toirmisc ar theacht isteach teacht isteach athuair i gcríocha na mBallstát, ní féidir leo teacht i bhfeidhm go dtí go ndéanfar na náisiúnaigh tríú tír lena mbaineann a chur ar ais. Ag an am céanna, ba cheart do na Ballstáit gach beart a dhéanamh is gá chun a áirithiú nach bhfuil aon bhearna ama ann idir an tráth fillte agus an tráth a ngníomhachtaítear an foláireamh in SIS maidir le teacht isteach agus fanacht a dhiúltú. Tá an togra seo nasctha go dlúth leis an togra ón gCoimisiún a bhaineann le húsáid SIS i ndáil le náisiúnaigh tríú tír atá ag fanacht go neamhdhleathach a chur ar ais agus lena leagtar síos na coinníollacha agus na nósanna imeachta i ndáil le foláirimh maidir le cinntí um fhilleadh a iontráil in SIS. Áirítear sa togra sin sásra chun faireachán a dhéanamh i dtaobh an imíonn náisiúnaigh tríú tír atá ina nábhar do chinneadh um fhilleadh ó chríoch an Aontais dáiríre agus sásra rabhaidh i gcás neamhchomhlíonadh. In Airteagal 26, leagtar amach an próiseas comhairliúcháin nach mór do na Ballstáit déanamh dá réir nuair a thagann siad ar fholáirimh maidir le teacht isteach nó fanacht a dhiúltú – nó nuair atá siad toilteanach foláirimh den sórt sin a iontráil – is é sin, foláirimh a thagann salach ar chinntí eile de chuid Ballstát, amhail cead cónaithe bailí, mar shampla. Ba cheart go gcoiscfeadh rialacha den sórt sin teacht chun cinn na dtreoracha codarsnacha a d'fhéadfadh a bheith ann mar thoradh ar staideanna den sórt sin, nó go réiteoidís treoracha codarsnacha den sórt sin, agus, ag an am céanna, go dtabharfaidís treoir shoiléir d'úsáideoirí deiridh maidir leis na gníomhaíochtaí atá le déanamh i gcásanna den sórt sin agus d'údaráis na mBallstát i dtaobh ar cheart foláireamh a scriosadh. Tá Airteagal 27 (sean-Airteagal 26 de Rialachán (CE) Uimh. 1987/2006) beartaithe chun córas smachtbhannaí an Aontais, lena ndéantar difear do náisiúnaigh tríú tír atá ina nábhar do shrian maidir lena ligean isteach i gcríoch an Aontais a chur chun feidhme i gcomhréir le hAirteagal 29 den Chonradh ar an Aontas Eorpach. Le gur féidir foláirimh den sórt sin a iontráil ba ghá na sonraí íosta a éileamh atá riachtanach ar mhaithe le sainaithint an duine, eadhon, sloinne agus dáta breithe. Ó tharla go ndearnadh an ceanglas maidir le hiontráil an dáta breithe a tharscaoileadh le Rialachán (CE) Uimh. 1987/2006, cruthaíodh dúshláin shuntasacha mar nach féidir, gan dáta breithe a bheith ann, foláireamh a chruthú in SIS i gcomhréir le rialacha teicniúla agus paraiméadair chuardaigh an chórais. Ós rud é nach féidir córas éifeachtúil smachtbhannaí an Aontais a bheith ann gan Airteagal 27 níl feidhm ag an gceanglas maidir le comhréireacht ina leith seo. Chun comhsheasmhacht níos mó le Treoir 2008/115/CE a áirithiú, rinneadh an téarmaíocht a úsáidtear nuair atá tagairt á dhéanamh do chuspóir an fholáirimh ("teacht isteach agus fanacht a dhiúltú") a ailíniú leis an bhfoclaíocht a úsáidtear sa Treoir. Idirdhealú a dhéanamh ar dhaoine ag a bhfuil saintréithe comhchosúla Chun a áirithiú go ndéantar sonraí a phróiseáil agus a stóráil go cuí agus chun laghdú a dhéanamh ar an riosca go mbeidh dúbláil agus sainaithint mhícheart ann, leagtar amach in Airteagal 41 an próiseas nach mór déanamh dá réir má dhealraíonn sé, tráth iontrála foláirimh nua, go bhfuil iontráil ann cheana féin in SIS lena ngabhann saintréithe comhchosúla. Cosaint agus slándáil sonraí Leis an togra seo, soiléirítear an fhreagracht i ndáil le teagmhais a d'fhéadfadh difear a dhéanamh do shlándáil nó do shláine bhonneagar SIS, shonraí SIS nó faisnéise forlíontaí (Airteagal 10, Airteagal 16 agus Airteagal 40) a chosc agus a thuairisciú agus i ndáil le freagairt ar theagmhais den sórt sin.

Cuimsíonn Airteagal 12 forálacha maidir le logaí ar stair na bhfoláireamh a choinneáil agus a chuardach. Coinnítear Airteagal 15(3) de Rialachán (CE) Uimh. 1987/2006 ón gComhairle in Airteagal 15(3) agus foráiltear gurb é an Coimisiún a bheidh freagrach i gcónaí i ndáil le bainistiú conarthach an bhonneagair cumarsáide, lena náirítear cúraimí a bhaineann le cur chun feidhme an bhuiséid agus le fáil agus athnuachan. Déanfar na cúraimí sin a aistriú chuig eu-LISA sa dara sraith de thograí SIS i Meitheamh 2017. Le hAirteagal 21, leathnaítear an ceanglas atá ar na Ballstáit maidir le breithniú a dhéanamh ar chomhréireacht sula neisítear foláirimh a mbeidh feidhm acu freisin maidir le cinntí i dtaobh an ceart tréimhse bhailíochta foláirimh a leathnú. Mar rud úrnua, áfach, le hAirteagal 24(2)(c) ceanglaítear ar na Ballstáit foláireamh a chruthú i ngach imthoisc maidir le daoine a dtagann a ngníomhaíocht faoi réim Airteagail 1, 2, 3 agus 4 de Chinneadh Réime 2002/475/JHA ón gComhairle maidir le sceimhlitheoireacht a chomhrac. Catagóirí sonraí agus próiseála sonraí Chun níos mó faisnéise beaichte ná riamh a sholáthar do na húsáideoirí deiridh d'fhonn an ghníomhaíocht riachtanach a éascú agus a luathú agus, chomh maith leis sin, le gur féidir ábhar an fholáirimh a shainaithint ar bhealach níos fearr, déantar na cineálacha faisnéise (Airteagal 20) ar féidir iad a shealbhú faoi dhaoine a bhfuil foláireamh eisithe ina leith a leathnú agus an méid seo a leanas san áireamh freisin: an bhfuil an duine bainteach le haon ghníomhaíocht a thagann faoi réim Airteagail 1, 2, 3 agus 4 de Chinneadh Réime 2002/475/JHA ón gComhairle; an mbaineann an foláireamh le saoránach de chuid an Aontais Eorpaigh nó le duine eile ag a bhfuil cearta saoirse gluaiseachta atá coibhéiseach le cearta saoránach de chuid an Aontais; an bhfuil cinneadh maidir le teacht isteach a dhiúltú bunaithe ar Airteagal 24 nó ar Airteagal 27; an cineál ciona (i gcás foláirimh arna neisiúint faoi Airteagal 24(2)); mionsonraí faoi chéannacht duine nó faoi dhoiciméad taistil duine; cóip dhaite de dhoiciméad aitheantais nó taistil an duine; grianghraif agus íomhánna d'aghaidh; méarloirg agus loirg dhearnana. Tá seilbh ar shonraí iomchuí riachtanach chun sainaithint chruinn duine a sheiceáiltear ag pointe trasnaithe teorann, atá ina ábhar do sheiceáil inmheánach nó a dhéanann iarratas ar chead chun fanacht a áirithiú. D'fhéadfadh sainaithint mhíchruinn a bheith ina chúis le saincheisteanna faoi chearta bunúsacha; d'fhéadfadh sé, freisin, a bheith ina chúis le staid a fhágann nach féidir na gníomhaíochtaí leantacha a dhéanamh ós rud é nach eol go bhfuil foláireamh ann nó nach bhfuiltear ar an eolas faoi inneachar foláirimh. Maidir leis an bhfaisnéis faoin mbunchinneadh, is féidir idirdhealú a dhéanamh ar cheithre chúis éagsúla: ciontú roimhe sin dá dtagraítear in Airteagal 24 (2)(a), bagairt thromchúiseach slándála dá dtagraítear in Airteagal 24 (2)(b), toirmeasc ar theacht isteach dá dtagraítear in Airteagal 24 (3) agus beart sriantach dá dtagraítear in Airteagal 27. Chun a áirithiú go ndéantar bearta iomchuí i gcás ina bhfaightear amas, is gá freisin léiriú a thabhairt i dtaobh an mbaineann an foláireamh le saoránach de chuid an Aontais nó le duine eile ag a bhfuil cearta saoirse gluaiseachta atá coibhéiseach le cearta saoránaigh de chuid an Aontais; Tá seilbh ar shonraí iomchuí riachtanach chun sainaithint chruinn duine a sheiceáiltear ag pointe trasnaithe teorann, atá ina ábhar do sheiceáil inmheánach nó a dhéanann iarratas ar chead chun fanacht a áirithiú. D'fhéadfadh sainaithint mhíchruinn a bheith ina chúis le saincheisteanna faoi chearta bunúsacha; d'fhéadfadh sé, freisin, a bheith ina chúis le staid a fhágann nach féidir na gníomhaíochtaí leantacha a dhéanamh ós rud é nach eol go bhfuil foláireamh ann nó nach bhfuiltear ar an eolas faoi inneachar foláirimh. leathnaítear leis (Airteagal 42) freisin an liosta sonraí pearsanta a bhféadfar iad a iontráil agus a phróiseáil in SIS chun déileáil le céannachtaí a bhfuil mí-úsáid bainte astu ós rud é go néascaíonn méid níos mó sonraí íospartach agus úsáideoir na céannachta mí-úsáidte. Níl aon riosca ann mar thoradh ar leathnú na forála seo ós rud é nach féidir na sonraí seo go léir a iontráil ach amháin le toiliú íospartach na céannachta mí-úsáidte. Áireofar leis sin an méid seo a leanas anois freisin: íomhánna d'aghaidh; loirg dhearnana; mionsonraí faoi dhoiciméid aitheantais; seoladh an íospartaigh;

ainmneacha athair agus mháthair an íospartaigh. Le hAirteagal 20, déantar foráil maidir le faisnéis níos mionsonraithe a bheith sna foláirimh. Áirítear leis sin catagóirí maidir leis an gcúis le teacht isteach agus fanacht a dhiúltú agus maidir le mionsonraí dhoiciméid aitheantais phearsanta na nábhar sonraí. Fágann an fhaisnéis fheabhsaithe seo gur fearr is féidir an duine lena mbaineann a shainaithint agus, ar an taobh eile, fágann sí gur féidir leis na húsáideoirí deiridh cinneadh níos eolasaí a dhéanamh. Chun na húsáideoirí a dhéanann na seiceálacha a chosaint, tabharfaidh SIS léiriú freisin i dtaobh an dtagann an duine ar ina leith a eisíodh foláireamh faoi réim aon cheann de na catagóirí a luaitear in Airteagail 1, 2, 3 agus 4 de Chinneadh Réime 2002/475/JHA ón gComhairle maidir le sceimhlitheoireacht a chomhrac. Leis an togra, léirítear nach ceadmhach do na Ballstáit sonraí atá iontráilte ag Ballstát eile a chóipeáil isteach i gcomhaid sonraí náisiúnta eile (Airteagal 37). Coinneáil In Airteagal 34, leagtar amach an tamscála a bhaineann le foláirimh a athbhreithniú. Tá an tréimhse uasta choinneála i gcás foláireamh maidir le teacht isteach agus fanacht a dhiúltú ailínithe le fad uasta ionchasach na dtoirmeasc ar theacht isteach arna neisiúint i gcomhréir le hAirteagal 11 de Threoir 2008/115/CE. Dá bhrí sin, tréimhse uasta choinneála 5 bliana a bheidh ann; Ach is féidir leis na Ballstáit tréimhsí atá níos giorra na sin a shocrú. Scriosadh In Airteagal 35, leagtar amach na himthosca a fhágann nach mór foláirimh a scriosadh, rud a áiritheoidh leibhéal méadaithe comhchuibhiúcháin sna cleachtais náisiúnta sa réimse seo. In Airteagal 35, leagtar amach forálacha ar leith d'fhoireann Bhiúrónna SIRENE le go bhféadfaidh siad foláirimh nach bhfuil gá leo a thuilleadh a scriosadh go réamhghníomhach mura bhfaightear aon fhreagra ó na húdaráis inniúla. Cearta d'ábhair sonraí chun rochtain a fháil ar shonraí, sonraí míchruinne a cheartú agus sonraí atá á stóráil go neamhdhleathach a scriosadh Níl aon athrú tagtha ar na rialacha mionsonraithe faoi chearta an ábhair sonraí ós rud é go náirithíonn na rialacha atá ann cheana ardleibhéal cosanta agus go bhfuil siad i gcomhréir le Rialachán (AE) 2016/679 agus le Treoir 2016/680. Sa bhreis air sin, déantar na himthosca ina bhféadfaidh na Ballstáit a chinneadh gan faisnéis a chur in iúl d'ábhair sonraí a leagan amach in Airteagal 48. Ní mór cinneadh den sórt sin a dhéanamh ar cheann de na cúiseanna a liostaítear san Airteagal sin agus ní mór beart comhréireach riachtanach a bheith ann, i gcomhréir leis an dlí náisiúnta. Staidreamh Chun forléargas a choimeád i dtaobh conas atá leigheasanna ag feidhmiú go praiticiúil, déantar foráil in Airteagal 49 maidir le córas caighdeánach staidrimh trína soláthrófar tuarascálacha bliantúla faoi líon na nithe seo a leanas: iarrataí ar rochtain ó ábhair sonraí; iarrataí ar cheartú sonraí míchruinne agus ar léirscriosadh sonraí atá á stóráil go neamhdhleathach; cásanna atá os comhair na gcúirteanna; cásanna inar rialaigh an chúirt i bhfabhar an iarratasóra; agus barúlacha maidir le cásanna a bhaineann le haitheantas frithpháirteach do chinntí críochnaitheacha a dhéanann cúirteanna nó údaráis de chuid Ballstát eile faoi fholáirimh arna gcruthú ag an Stát a eisíonn an foláireamh. Faireachán agus staidreamh In Airteagal 54, leagtar amach na socruithe nach mór a bheith i bhfeidhm chun faireachán cuí ar SIS agus ar fheidhmiú SIS de réir a chuspóirí a áirithiú. Chuige sin, tá sé de chúram ar eu-LISA staidreamh laethúil, míosúil agus bliantúil a sholáthar maidir leis an gcaoi a bhfuil an córas á úsáid. Le hAirteagal 54(5), ceanglaítear ar eu-LISA tuarascálacha staidrimh a ullmhaíonn sé a sholáthar do na Ballstáit, don Choimisiún, do Europol agus don Ghníomhaireacht Eorpach um an nGarda Teorann agus Cósta agus tugtar cead don Choimisiún tuarascálacha breise faoi cháilíocht staidrimh agus sonraí a bhaineann le cumarsáid SIS agus SIRENE a iarraidh.

Le hAirteagal 54(6), déantar foráil maidir le lárstóras sonraí a chruthú agus a óstáil mar chuid d'obair eu-LISA i ndáil le faireachán a dhéanamh ar fheidhmiú SIS. Cuirfidh sin ar a gcumas d'fhoireann na mBallstát, an Choimisiúin, Europol agus na Gníomhaireachta Eorpaí um an nGarda Teorann agus Cósta rochtain a fháil ar na sonraí a liostaítear in Airteagal 54(3) chun an staidreamh atá ag teastáil a ullmhú. 2016/0408 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le Córas Faisnéise Schengen (SIS) a bhunú, a oibriú agus a úsáid i réimse na seiceálacha teorann, lena leasaítear Rialachán (AE) Uimh. 515/2014 agus lena naisghairtear Rialachán (CE) Uimh. 1987/2006 TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 77(2)(b) agus (d) agus Airteagal 79(2)(c) de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)Is uirlis riachtanach córas faisnéise Schengen (SIS) chun forálacha acquis Schengen, arna lánpháirtiú i gcreat an Aontais Eorpaigh, a chur i bhfeidhm. Tá SIS ar cheann de na mórbhearta cúiteacha a rannchuidíonn le hardleibhéal slándála a choimeád i limistéar saoirse, slándála agus ceartais an Aontais Eorpaigh trí thacú le comhar eagraíochtúil idir gardaí teorann, údaráis phóilíneachta, údaráis chustaim agus údaráis forghníomhaithe dlí eile, údaráis bhreithiúnacha in ábhair choiriúla agus údaráis inimirce. (2)Cuireadh SIS ar bun de bhun Theideal IV de Choinbhinsiún an 19 Meitheamh 1990 chun Comhaontú Schengen an 14 Meitheamh 1985 idir Rialtais Stáit Aontas Eacnamaíoch Benelux, Phoblacht Chónaidhme na Gearmáine agus Phoblacht na Fraince maidir le seiceálacha ag a gcomhtheorainneacha a dhíothú de réir a chéile (Coinbhinsiún Schengen) a chur chun feidhme.Cuireadh forbairt an dara glúin de SIS (SIS II) faoi chúram an Choimisiúin de bhun Rialachán (CE) Uimh. 2424/2001 ón gComhairle agus Chinneadh 2001/886/JHA ón gComhairle agus bunaíodh é le Rialachán (CE) Uimh. 1987/2006 agus, chomh maith leis sin, le Cinneadh 2007/533/JHA ón gComhairle.. Ghlac SIS II ionad SIS a cruthaíodh de bhun Choinbhinsiún Schengen. (3)Trí bliana tar éis SIS II a thabhairt i bhfeidhm, rinne an Coimisiún meastóireacht ar an gcóras i gcomhréir le hAirteagal 24(5), le hAirteagal 43(5) agus le hAirteagal 50(5) de Rialachán (CE) Uimh. 1987/2006 agus le hAirteagal 59 agus le hAirteagal 65(5) de Chinneadh 2007/533/JHA. Glacadh an tuarascáil mheastóireachta agus an Doiciméad Inmheánach Oibre a ghabhann léi ar an 21 Nollaig 2016. Ba cheart na moltaí atá leagtha amach sna doiciméid sin a léiriú, de réir mar is iomchuí, sa Rialachán seo. (4)Is é an Rialachán seo an bunús reachtach is gá chun SIS a rialú i dtaca le hábhair a thagann faoi raon feidhme Chaibidil 2 de Theideal V den Chonradh ar Fheidhmiú an Aontais Eorpaigh. Rialachán (AE) 2018/… ó Pharlaimint na hEorpa agus ón gComhairle maidir le Córas Faisnéise Schengen (SIS) a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla, is é an bunús reachtach is gá é chun SIS a rialú i dtaca le hábhair a thagann faoi raon feidhme Chaibidil 4 agus Chaibidil 5 de Theideal V den Chonradh ar Fheidhmiú an Aontais Eorpaigh. (5)Cé go bhfuil an bunús reachtach is gá chun SIS a rialú comhdhéanta d'ionstraimí ar leithligh ní dhéanann sin difear don phrionsabal gur córas amháin faisnéise é SIS ba cheart feidhmiú mar aon chóras amháin. Ba cheart, dá bhrí sin, go mbeadh forálacha áirithe de chuid na nionstraimí comhionann le chéile. (6)Is gá cuspóirí SIS, a ailtireacht theicniúil agus an maoiniú ina leith a shonrú, rialacha a leagan síos maidir lena oibriú agus lena úsáid ó cheann go ceann agus sainiú a dhéanamh ar fhreagrachtaí, na catagóirí sonraí atá le hiontráil sa chóras, cad chuige a bhfuil na sonraí sin á niontráil, na critéir a ghabhann lena niontráil, na húdaráis atá údaraithe chun rochtain a fháil ar na sonraí, an úsáid a bhainfear as aitheantóirí bithmhéadracha agus rialacha breise maidir le próiseáil sonraí. (7)Cuimsíonn SIS lárchóras (SIS Láir) agus córais náisiúnta lena ngabhann cóip iomlán nó cóip pháirteach de bhunachar sonraí SIS. De bhrí gurb é SIS an ionstraim mhalartaithe faisnéise is tábhachtaí dá bhfuil san Eoraip, is gá a áirithiú go noibríonn sé gan cur isteach ar an leibhéal lárnach agus, chomh maith leis sin, ar an leibhéal náisiúnta. Dá bhrí sin, ba cheart do gach Ballstát cóip iomlán nó cóip pháirteach de bhunachar sonraí SIS a dhéanamh agus ba cheart dóibh córas cúltaca a chur ar bun. (8)Is gá lámhleabhar a choimeád ina leagtar amach na rialacha mionsonraithe a ghabhann le malartú faisnéise forlíontaí áirithe i dtaca leis an mbeart a éilítear de thoradh foláireamh. Ba cheart do na húdaráis náisiúnta i ngach Ballstát (Biúrónna SIRENE) malartú na faisnéise sin a áirithiú. (9)Chun malartú éifeachtúil faisnéise forlíontaí a choimeád ar bun i dtaca leis an mbeart atá sonraithe sna foláirimh agus nach mór a dhéanamh, is iomchuí feidhmiú Bhiúrónna SIRENE a neartú trí shonrú a dhéanamh ar na ceanglais i dtaca le hacmhainní atá ar fáil, i dtaca le hoiliúint úsáideoirí agus i dtaca leis an am freagartha i leith fiosrúcháin a fhaightear ó Bhiúrónna SIRENE eile.

(10)Is í an Ghníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (an Ghníomhaireacht) a fheidhmíonn bainistiú oibríochtúil na gcomhchodanna lárnacha de SIS. Chun a chur ar chumas na Gníomhaireachta na hacmhainní riachtanacha airgeadais agus daonna a chlúdaíonn gach gné de bhainistiú oibríochtúil SIS Láir a chur ar fáil, ba cheart a cuid cúraimí a leagan amach go mionsonraithe sa Rialachán seo, go háirithe maidir leis na gnéithe teicniúla de mhalartú faisnéise forlíontaí. (11)Gan dochar don fhreagracht atá ar na Ballstáit i ndáil le cruinneas na sonraí a iontráiltear in SIS, ba cheart don Ghníomhaireacht a bheith freagrach as cáilíocht sonraí a neartú trí uirlis lárnach faireacháin cáilíochta sonraí a thabhairt isteach agus as tuarascálacha a sholáthar do na Ballstáit ag eatraimh rialta. (12)Le gur féidir faireachán níos fearr a dhéanamh ar úsáid SIS chun anailís a dhéanamh ar threochtaí a bhaineann le brú imirce agus bainistiú teorainneacha, ba cheart an Ghníomhaireacht a bheith in ann acmhainneacht úrscothach a fhorbairt chun staidreamh a thuairisciú do na Ballstáit, don Choimisiún, do Europol agus don Ghníomhaireacht Eorpach um an nGarda Teorann agus Cósta gan sláine sonraí a chur i mbaol. Dá bhrí sin, ba cheart lárstóras staidrimh a bhunú. Níor cheart aon sonraí pearsanta a bheith in aon staidreamh a ullmhaítear. (13)Ba cheart catagóirí breise sonraí a bheith in SIS le go bhféadfaidh úsáideoirí deiridh cinntí eolasacha a dhéanamh ar bhonn foláirimh gan aon am a chailleadh. Dá bhrí sin, ba cheart faisnéis a bhaineann leis an gcinneadh ar a bhfuil an foláireamh bunaithe a bheith sna foláirimh ar chun críche teacht isteach agus fanacht a dhiúltú iad. Ar a bharr sin, chun an tsainaithint a éascú agus chun cásanna ina mbeadh céannachtaí éagsúla in úsáid a bhrath, ba cheart tagairt don doiciméad aitheantais phearsanta nó don uimhir aitheantais phearsanta agus cóip den doiciméad sin, má tá a leithéid ar fáil, a áireamh san fholáireamh. (14)Níor cheart aon sonraí a úsáidtear le haghaidh cuardaigh a stóráil in SIS seachas logaí a choimeád chun a fhíorú an bhfuil an cuardach dleathach, chun faireachán a dhéanamh ar dhleathacht próiseála sonraí, chun féinfhaireachán a dhéanamh nó chun feidhmiú iomchuí N.SIS a áirithiú agus, chomh maith leis sin, ar mhaithe le sláine agus slándáil sonraí. (15)Ba cheart do SIS próiseáil sonraí bithmhéadracha a cheadú chun cúnamh a thabhairt maidir le sainaithint iontaofa na ndaoine aonair lena mbaineann. Ar an dóigh chéanna, ba cheart do SIS próiseáil sonraí a cheadú a bhaineann le daoine aonair ar mí-úsáideadh a gcéannacht (chun aon cheataí a sheachaint a leanann a sainaithint mhícheart), ach sin faoi réir coimircí oiriúnacha a bheith ann; go háirithe, le toiliú ón duine aonair lena mbaineann agus teorainn dhian ar na críocha ar chucu is féidir sonraí den sórt sin a phróiseáil go dleathach. (16)Ba cheart do na Ballstáit an socrú teicniúil is gá a dhéanamh ionas go ndéanfaidh úsáideoirí deiridh, gach uair dá mbeidh siad i dteideal cuardach a dhéanamh i mbunachar sonraí náisiúnta póilíneachta nó inimirce, cuardach in SIS freisin go comhuaineach i gcomhréir le hAirteagal 4 de Threoir (AE) 2016/680 ó Pharlaimint na hEorpa agus ón gComhairle. Ba cheart go náiritheodh sé sin go bhfeidhmeoidh SIS mar an príomhbheart cúiteach sa limistéar gan aon rialuithe ag teorainneacha inmheánacha agus ba cheart, dá bharr, go ndéanfaí aghaidh a thabhairt, ar bhealach níos fearr, ar an ngné thrasteorann den choiriúlacht agus ar shoghluaisteacht coirpeach. (17)Maidir leis na coinníollacha a bhaineann le húsáid sonraí dachtalagrafacha agus úsáid íomhánna d'aghaidh chun críocha sainaithint a dhéanamh, ba cheart iad a leagan amach sa Rialachán seo. Ba cheart go mbeadh úsáid íomhánna d'aghaidh in SIS chun críocha sainaithint a dhéanamh ina cabhair maidir le comhsheasmhacht a áirithiú i nósanna imeachta rialaithe ag teorainneacha i gcás inar gá sainaithint agus fíorú céannachta a dhéanamh trí úsáid a bhaint as sonraí dachtalagrafacha agus as íomhánna d'aghaidh. Ba cheart cuardach le sonraí dachtalagrafacha a bheith éigeantach má tá aon amhras ann maidir le céannacht duine. Níor cheart úsáid a bhaint as íomhánna d'aghaidh chun críocha sainaithint a dhéanamh ach amháin i gcomhthéacs rialuithe rialta teorann i mbothanna féinfhreastail agus ag geataí leictreonacha. (18)Ba cheart cead a thabhairt méarloirg a aimsítear ar láthair coire a sheiceáil i gcomparáid leis na sonraí dachtalagrafacha atá stóráilte in SIS i gcás inar féidir a shuí, go hardleibhéal dóchúlachta, gur le déantóir na coire tromchúisí nó an chiona sceimhlitheoireachta iad. Is éard ba cheart a bheith i gcoir thromchúiseach na cionta a liostaítear i gCinneadh Réime 2002/584/JHA ón gComhairle agus is éard ba cheart a bheith i 'cion sceimhlitheoireachta' na cionta faoin dlí náisiúnta dá dtagraítear i gCinneadh Réime 2002/475/JHA ón gComhairle. (19)Ba cheart é a bheith indéanta ag na Ballstáit naisc a bhunú idir foláirimh in SIS. Níor cheart aon tionchar a bheith ag bunú nasc ag Ballstát idir dhá fholáireamh nó níos mó ar an ngníomhaíocht atá le cur i gcrích, ar thréimhse choinneála na bhfoláireamh ná ar na cearta chun rochtain a fháil ar na foláirimh. (20)Is féidir leibhéal níos mó éifeachtachta, comhchuibhiúcháin agus comhsheasmhachta a bhaint amach trína chur faoi deara go bhfuil sé éigeantach go ndéanfaidh údaráis inniúla na mBallstát gach toirmeasc ar theacht isteach a iontráil in SIS i gcomhréir le nósanna imeachta lena nurramaítear Treoir 2008/115/CE, agus trí chomhrialacha a leagan síos maidir le foláirimh den sórt sin a iontráil tar éis an náisiúnach tríú tír atá ag fanacht go neamhdhleathach a chur ar ais. Ba cheart do na Ballstáit gach beart a dhéanamh is gá chun a áirithiú nach bhfuil aon bhearna ama ann idir an tráth a nimíonn an náisiúnach tríú tír ó limistéar Schengen agus an tráth a ngníomhachtaítear an foláireamh in SIS. Ba cheart go náiritheodh sé sin forghníomhú rathúil toirmeasc ar theacht isteach ag pointí trasnaithe teorainneacha seachtracha, rud a rud a chuirfeadh cosc le teacht isteach athuair i limistéar Schengen. (21)Ba cheart go ndéanfaí rialacha éigeantacha a leagan síos leis an Rialachán seo, is é sin rialacha maidir le dul i gcomhairle le húdaráis náisiúnta i gcás ina sealbhaíonn, nó ina bhféadfadh sé go sealbhaíonn, náisiúnach tríú tír cead bailí cónaithe, nó údarú nó ceart eile chun fanacht, arna eisiúint i mBallstát amháin agus go mbeartaíonn Ballstát eile foláireamh maidir le teacht isteach nó fanacht a dhiúltú don náisiúnach tríú tír lena mbaineann a eisiúint chuig an náisiúnach sin nó go bhfuil foláireamh den sórt sin iontráilte ag an mBallstát eile cheana. Cruthaíonn staideanna den sórt sin éiginnteacht mhór do ghardaí teorann, do phóilíní agus d'údaráis inimirce. Dá bhrí sin, is iomchuí foráil a dhéanamh maidir le hamscála éigeantach le haghaidh comhairliúchán mear lena ngabhann toradh cinntitheach chun staid a sheachaint ina mbeadh daoine ar bagairt iad in ann teacht isteach i limistéar Schengen. (22)Ba cheart an Rialachán seo a bheith gan dochar do chur i bhfeidhm Threoir 2004/38. (23)Níor cheart foláirimh a choinneáil in SIS ar feadh tréimhse is faide ná an tam atá ag teastáil chun na críocha ar chucu a eisíodh iad a chomhall. Chun laghdú a dhéanamh an ualach riaracháin ar na húdaráis atá bainteach le próiseáil sonraí faoi dhaoine aonair chun críoch éagsúil, is iomchuí ailíniú a dhéanamh idir an tréimhse uasta choinneála i leith foláireamh a bhaineann le teacht isteach agus fanacht a dhiúltú agus an fad uasta ionchasach atá le toirmisc ar theacht isteach arna neisiúint i gcomhréir le nósanna imeachta lena nurramaítear Treoir 2008/115/CE. Dá bhrí sin, ba cheart tréimhse uasta cúig bliana a bheith sa tréimhse choinneála le haghaidh foláireamh maidir le daoine. Mar phrionsabal ginearálta, ba cheart foláirimh faoi dhaoine a scriosadh go huathoibríoch as SIS tar éis tréimhse cúig bliana. I dtaca le cinntí chun foláirimh maidir le daoine a choimeád, ba cheart iad a bhunú ar mheasúnú cuimsitheach ar leithligh. Ba cheart do na Ballstáit athbhreithniú a dhéanamh ar fholáirimh maidir le daoine laistigh den tréimhse atá sainithe agus staidreamh a choimeád faoin líon foláireamh maidir le daoine a bhfuil fadú déanta ar an tréimhse choinneála ina leith. (24)Ba cheart iontráil agus fadú dáta éaga foláirimh SIS a bheith faoi réir an cheanglais is gá maidir le comhréireacht ar dá réir a dhéantar scrúdú i dtaobh an bhfuil cás nithiúil leordhóthanach, ábhartha agus tábhachtach go leor chun foláireamh maidir leis a chur isteach in SIS. I gcás cionta de bhun Airteagail 1, 2, 3 agus 4 de Chinneadh Réime 2002/475/JHA ón gComhairle maidir le sceimhlitheoireacht a chomhrac, ba cheart foláireamh faoi náisiúnaigh tríú tír a chruthú i gcónaí chun teacht isteach agus fanacht a dhiúltú, agus ardleibhéal na bagartha agus an tionchar diúltach foriomlán a d’fhéadfadh a bheith ag gabháil leis an ngníomhaíocht á gcur san áireamh. (25)Tá tábhacht phríomhúil ag baint le sláine shonraí SIS. Dá bhrí sin, ba cheart coimircí iomchuí a sholáthar i ndáil le sonraí SIS a phróiseáil ar an leibhéal lárnach, chomh maith leis an leibhéal náisiúnta, chun slándáil sonraí ó cheann go ceann a áirithiú. Ba cheart na húdaráis atá bainteach le próiseáil na sonraí a bheith faoi cheangal ag ceanglais slándála an Rialacháin seo agus a bheith faoi réir nós imeachta aonfhoirmeach maidir le tuairisciú teagmhas. (26)Maidir le sonraí a phróiseáiltear in SIS le linn an Rialachán seo a chur i bhfeidhm, níor cheart iad a aistriú chuig tríú tíortha ná chuig eagraíochtaí idirnáisiúnta ná a chur ar fáil dóibh. (27)Chun feabhas a chur ar éifeachtúlacht obair na núdarás inimirce le linn dóibh cinneadh a dhéanamh maidir le ceart náisiúntacht tríú tír teacht isteach agus fanacht i gcríocha na mBallstát, chomh maith le cinneadh a dhéanamh faoi náisiúnaigh tríú tír atá ag fanacht go neamhdhleathach a chur ar ais, is iomchuí rochtain a thabhairt dóibh ar SIS faoin Rialachán seo. (28)Ba cheart feidhm a bheith ag Rialachán (AE) 2016/679 maidir le próiseáil sonraí pearsanta faoin Rialachán seo ag údaráis na mBallstát nuair nach bhfuil feidhm ag Treoir (AE) 2016/680 maidir léi. Ba cheart feidhm a bheith ag Rialachán (CE) Uimh. 45/2001 ó Pharlaimint na hEorpa agus ón gComhairle maidir le próiseáil sonraí pearsanta ag institiúidí agus comhlachtaí an Aontais le linn dóibh a bhfreagrachtaí faoin Rialachán seo a chomhall. Ba cheart forálacha Threoir (AE) 2016/680, Rialachán (AE) 2016/679 agus Rialachán (CE) Uimh. 45/2001 a shonrú a thuilleadh sa Rialachán seo i gcás inar gá sin. Maidir le próiseáil sonraí pearsanta ag Europol, tá feidhm ag Rialachán (AE) 2016/794 maidir le Gníomhaireacht an Aontais Eorpaigh i ndáil le comhar i bhForfheidhmiú an Dlí (Rialachán Europol). (29)A mhéid a bhaineann le rúndacht, ba cheart go mbeadh feidhm ag na forálacha ábhartha de Rialacháin Foirne oifigigh an Aontais Eorpaigh agus Coinníollacha Fostaíochta sheirbhísigh eile an Aontais Eorpaigh maidir le hoifigigh nó le seirbhísigh eile atá fostaithe, agus atá ag obair, i ndáil le SIS.

(30)Ba cheart do na Ballstáit agus don Ghníomhaireacht pleananna slándála a choimeád chun cur chun feidhme oibleagáidí slándála a éascú agus ba cheart dóibh comhoibriú le chéile chun aghaidh a thabhairt, i gcomhpháirt le chéile, ar shaincheisteanna slándála. (31)Ba cheart do na húdaráis mhaoirseachta náisiúnta neamhspleácha faireachán a dhéanamh ar dhlíthiúlacht na próiseála sonraí pearsanta a dhéanann na Ballstáit i ndáil leis an Rialachán seo. Ba cheart na cearta atá ag ábhair sonraí maidir le rochtain ar na sonraí pearsanta dá gcuid atá á stóráil in SIS, agus maidir leis na sonraí sin a cheartú agus a léirscriosadh, agus maidir le leigheasanna iardain os comhair cúirteanna náisiúnta agus, chomh maith leis sin, maidir le haitheantas frithpháirteach do bhreithiúnais, a leagan amach. Dá bhrí sin, is iomchuí staidreamh bliantúil a éileamh ar na Ballstáit. (32)Ba cheart do na húdaráis mhaoirseachta a áirithiú go ndéantar iniúchadh ar na hoibríochtaí próiseála sonraí ina N.SIS i gcomhréir le caighdeáin idirnáisiúnta iniúchóireachta uair amháin ar a laghad gach ceithre bliana. Ba cheart do na húdaráis mhaoirseachta féin an tiniúchadh a chur i gcrích nó ba cheart do na húdaráis mhaoirseachta náisiúnta an tiniúchadh a ordú go díreach ó iniúchóir neamhspleách cosanta sonraí. Ba cheart an tiniúchóir neamhspleách a bheith faoi rialú ag an údarás maoirseachta náisiúnta nó ag na húdaráis mhaoirseachta náisiúnta i gcónaí, agus ba cheart freagracht a bheith ar an údarás nó ar na húdaráis sin ina leith i gcónaí freisin, agus, dá bhrí sin, ba cheart don údarás nó do na húdaráis sin an tiniúchadh a ordú agus cuspóir, raon feidhme agus modheolaíocht atá sainithe go soiléir a sholáthar i leith an iniúchta, chomh maith le treoir agus maoirseacht a chur ar fáil maidir leis an iniúchadh agus maidir lena thorthaí deiridh. (33)Le Rialachán (AE) 2016/794 (Rialachán Europol), foráiltear go dtacóidh Europol le gníomhaíochtaí a chuireann údaráis inniúla na mBallstát i gcrích agus le comhar uathu i ndáil le sceimhlitheoireacht agus coireacht thromchúiseach a chomhrac, agus go neartóidh sé na gníomhaíochtaí sin, agus go soláthróidh sé anailís agus measúnuithe faoi bhagairtí. Chun Europol a éascú le linn a chúraimí a chur i gcrích, go háirithe i Lárionad Smuigleála Imirceach na hEorpa, is iomchuí rochtain a thabhairt do Europol ar na catagóirí foláirimh a shainítear sa Rialachán seo. Tá mór-ról straitéiseach ag an Lárionad Eorpach in aghaidh Smuigleáil Imirceach, ar cuid de Europol é, maidir le héascú imirce neamhrialta a chomhrac agus ba cheart go bhfaigheadh sé rochtain ar fholáirimh maidir le daoine a ndiúltaítear dóibh iontráil isteach i gcríoch Ballstáit, agus fanacht inti, ar fhorais choiriúla nó mar gheall ar neamhchomhlíonadh coinníollacha iontrála agus fanachta. (34)Chun an bhearna a dhúnadh i dtaca le comhroinnt faisnéise faoi sceimhlitheoireacht de, go háirithe faoi sceimhlitheoirí eachtracha – a bhfuil faireachán ar a ngluaiseachtaí ríthábhachtach – ba cheart do na Ballstáit faisnéis faoi ghníomhaíocht a bhaineann le sceimhlitheoireacht a chomhroinnt le Europol i gcomhthráth le foláireamh a thabhairt isteach in SIS, chomh maith le hamais agus faisnéis ghaolmhar a chomhroinnt. Ba cheart go ligfeadh sé sin do Lárionad Frithsceimhlitheoireachta na hEorpa, ar cuid de Europol é, fíorú a dhéanamh i dtaobh an bhfuil aon fhaisnéis bhreise chomhthéacsúil i mbunachair shonraí Europol agus anailís ardchaighdeáin a sholáthar a rannchuideoidh le cur isteach a dhéanamh ar líonraí sceimhlitheoireachta agus, más féidir, a gcuid ionsaithe a chosc. (35)Is gá freisin rialacha soiléire a leagan amach do Europol maidir le próiseáil agus íoslódáil shonraí SIS le go bhféadfar an úsáid is cuimsithí agus is féidir a bhaint as SIS, ar choinníoll go nurramaítear caighdeáin maidir le cosaint sonraí de réir mar a fhoráiltear sa Rialachán seo agus i Rialachán (AE) 2016/794. I gcásanna ina nochtar le cuardaigh arna ndéanamh ag Europol in SIS gurb ann d'fholáireamh arna eisiúint ag Ballstát, ní féidir le Europol an ghníomhaíocht a éilítear a chur i gcrích. Dá bhrí sin, ba cheart dó an méid sin a chur in iúl don Bhallstát lena mbaineann, rud a ligfidh don Bhallstát sin beart leantach a dhéanamh maidir leis an gcás. (36)Le Rialachán (AE) 2016/1624 ó Pharlaimint na hEorpa agus ón gComhairle, foráiltear, chun críocha an Rialacháin sin, go núdaróidh an Ballstát óstach d'fhoirne Eorpacha de chuid an Gharda Teorann agus Cósta nó d'fhoirne na mball foirne a bhfuil baint acu le cúraimí a bhaineann le filleadh, arna nimscaradh ag an nGníomhaireacht Eorpach um an nGarda Teorann agus Cósta, breathnú ar bhunachair shonraí Eorpacha i gcás ina bhfuil gá leis an mbreathnú sin chun aidhmeanna oibriúcháin a chomhlíonadh atá sonraithe sa phlean oibríochta maidir le seiceálacha teorann, faireachas ar theorainneacha agus filleadh. Féadfaidh gníomhaireachtaí ábhartha eile de chuid an Aontais, go háirithe an Oifig Tacaíochta Eorpach do Chúrsaí Tearmainn agus Europol, saineolaithe a imscaradh freisin mar chuid d'fhoirne tacaíochta don bhainistiú imirce, ar saineolaithe iad nach baill foirne de chuid na ngníomhaireachtaí Aontais sin iad. Is é is cuspóir d'imscaradh foirne Eorpacha de chuid an Gharda Teorann agus Cósta, foirne na mball foirne a bhfuil baint acu le cúraimí a bhaineann le filleadh agus foirne tacaíochta don bhainistiú imirce foráil a dhéanamh maidir le hathneartú teicniúil agus oibríochtúil a sholáthar do na Ballstáit iarrthacha, go háirithe dóibh sin a bhfuil dúshláin dhíréireacha rompu ó thaobh imirce de. Le go bhféadfar na cúraimí a shanntar d'fhoirne Eorpacha de chuid an Gharda Teorann agus Cósta, d'fhoirne na mball foirne a bhfuil baint acu le cúraimí a bhaineann le filleadh agus d'fhoirne tacaíochta don bhainistiú imirce a chomhall, tá gá le rochtain ar SIS trí chomhéadan teicniúil de chuid na Gníomhaireachta Eorpaí um an nGarda Teorann agus Cósta lena ndéantar ceangal le SIS Láir. I gcásanna ina nochtar le cuardaigh arna ndéanamh ag an bhfoireann nó ag na foirne in SIS gurb ann d'fholáireamh arna eisiúint ag Ballstát, ní féidir leis an mball foirne ná leis an bhfoireann an ghníomhaíocht a éilítear a chur i gcrích mura rud é go bhfaightear údarú chuige sin ón mBallstát óstach. Dá bhrí sin, ba cheart dó an méid sin a chur in iúl do na Ballstáit lena mbaineann, rud a ligfidh dóibh beart leantach a dhéanamh maidir leis an gcás. (37)I gcomhréir le Rialachán (AE) 2016/1624, ullmhóidh an Ghníomhaireacht Eorpach um an nGarda Teorann agus Cósta anailísí riosca. Clúdóidh na hanailísí riosca sin na gnéithe go léir atá ábhartha i ndáil le bainistiú comhtháite theorainneacha na hEorpa, go háirithe bagairtí a d'fhéadfadh difear a dhéanamh d'fheidhmiú nó do shlándáil na dteorainneacha seachtracha. Na foláirimh a thugtar isteach in SIS i gcomhréir leis an Rialachán seo, go háirithe na foláirimh maidir le teacht isteach agus fanacht a dhiúltú, is faisnéis thábhachtach iad chun measúnú a dhéanamh ar bhagairtí ionchasacha a d'fhéadfadh difear a dhéanamh do na teorainneacha seachtracha agus, dá bhrí sin, ba cheart iad a bheith ar fáil i bhfianaise na hanailíse rioscaí nach mór don Ghníomhaireacht Eorpach um an nGarda Teorann agus Cósta a ullmhú. Le gur féidir na cúraimí atá sannta don Ghníomhaireacht Eorpach um an nGarda Teorann agus Cósta i ndáil le hanailís riosca a chomhall, is gá rochtain a fháil ar SIS. Thairis sin, i gcomhréir leis an togra ón gCoimisiún le haghaidh Rialachán ó Pharlaimint na hEorpa agus ón gComhairle lena mbunaítear Córas an Aontais Eorpaigh um Fhaisnéis agus Údarú Taistil (ETIAS), déanfaidh Láraonad ETIAS de chuid na Gníomhaireachta Eorpaí um an nGarda Teorann agus Cósta fíoruithe in SIS trí ETIAS chun measúnú a dhéanamh ar na hiarratais ar údarú taistil nach mór a fháil amach ina leith, inter alia, an bhfuil an náisiúnach tríú tír a bhfuil iarratas ar údarú taistil á dhéanamh aige ina ábhar d'fholáireamh SIS. Chuige sin, ba cheart rochtain a bheith ag Láraonad ETIAS laistigh den Ghníomhaireacht Eorpach um an nGarda Teorann agus Cósta ar SIS freisin a mhéid is gá sin chun a shainordú a chomhall, eadhon, rochtain ar na catagóirí foláireamh uile maidir le náisiúnaigh tríú tír ar ina leith atá foláireamh eisithe i ndáil le teacht isteach agus fanacht agus maidir le daoine atá ina nábhar do bheart sriantach atá beartaithe chun cosc a chur ar theacht isteach i mBallstát nó ar idirthuras trí Bhallstát. (38)Mar thoradh ar a nádúr teicniúil, ar an leibhéal mionsonraí atá iontu agus ar an ngá atá le nuashonrú rialta, ní féidir gnéithe áirithe de SIS a chlúdach ar bhealach uileghabhálach le forálacha an Rialacháin seo. Ina measc sin áirítear, mar shampla, rialacha teicniúla maidir le hiontráil sonraí, nuashonrú, scriosadh agus cuardach sonraí, cáilíocht sonraí agus rialacha cuardaigh a bhaineann le haitheantóirí bithmhéadracha, rialacha faoi chomhoiriúnacht agus tosaíocht foláireamh, bratacha a chur isteach, naisc idir foláirimh, dáta éaga foláireamh a shocrú laistigh den teorainn ama uasta agus malartú faisnéise forlíontaí. Ba cheart, dá bhrí sin, cumhachtaí cur chun feidhme i leith na ngnéithe sin a thabhairt don Choimisiún. Ba cheart oibriú rianúil feidhmchlár náisiúnta a chur san áireamh sna rialacha teicniúla a bhaineann le cuardach foláireamh. (39)Chun coinníollacha aonfhoirmeacha a áirithiú maidir leis an Rialachán seo a chur chun feidhme, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011. Ba cheart gurb é an nós imeachta céanna a bheidh ann maidir le glacadh beart cur chun feidhme faoin Rialachán seo agus faoi Rialachán (AE) 2018/xxx (comhar póilíneachta agus breithiúnach). (40)Chun trédhearcacht a áirithiú, ba cheart don Ghníomhaireacht tuarascáil faoi fheidhmiú teicniúil SIS Láir agus faoin mbonneagar cumarsáide, lena náirítear faoina shlándáil, agus faoi mhalartú faisnéise forlíontaí a ullmhú uair sa dá bhliain. Ba cheart don Choimisiún meastóireacht fhoriomlán a eisiúint uair gach ceithre bliana. (41)Ós rud é nach féidir leis na Ballstáit féin cuspóirí an Rialacháin seo, eadhon bunú agus rialáil comhchórais faisnéise agus malartú faisnéise forlíontaí, a bhaint amach go leordhóthanach i ngeall ar chineál na gcuspóirí sin, agus gur fearr, dá bhrí sin, is féidir iad a bhaint amach ar leibhéal an Aontais, féadfaidh an tAontas bearta a ghlacadh i gcomhréir le prionsabal na coimhdeachta mar a leagtar amach in Airteagal 5 den Chonradh ar an Aontas Eorpach é. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun na cuspóirí sin a ghnóthú. (42)Leis an Rialachán seo, urramaítear na cearta bunúsacha agus na prionsabail a aithnítear go háirithe i gCairt um Chearta Bunúsacha an Aontais Eorpaigh. Féachtar sa Rialachán seo go háirithe le timpeallacht shábháilte a áirithiú do gach duine a chónaíonn ar chríoch an Aontais Eorpaigh agus le cosaint ar dhúshaothrú agus ar gháinneáil a áirithiú d'imircigh neamhrialta trína sainaithint a chumasú agus, ag an am céanna, cosaint sonraí pearsanta á hurramú go hiomlán. (43)I gcomhréir le hAirteagal 1 agus le hAirteagal 2 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, níl an Danmhairg rannpháirteach i nglacadh an Rialacháin seo agus níl sí faoi cheangal aige ná faoi réir a chur i bhfeidhm. Ós rud é go gcuireann an Rialachán seo le acquis Schengen, cinnfidh an Danmhairg, i gcomhréir le hAirteagal 4 den Phrótacal sin, laistigh de thréimhse sé mhí tar éis don Chomhairle cinneadh a dhéanamh ar an Rialachán seo, an gcuirfidh sí chun feidhme ina dlí náisiúnta é. (44)Is é atá sa Rialachán seo forbairt ar fhorálacha acquis Schengen nach nglacann an Ríocht Aontaithe páirt iontu, i gcomhréir le Cinneadh 2000/365/CE ón gComhairle; dá bhrí sin, níl an Ríocht Aontaithe rannpháirteach i nglacadh an Rialacháin seo ná níl sí faoi cheangal aige ná faoi réir a chur i bhfeidhm. (45)Is é atá sa Rialachán seo forbairt ar fhorálacha acquis Schengen nach bhfuil Éire rannpháirteach iontu, i gcomhréir le Cinneadh 2002/192/CE ón gComhairle; dá bhrí sin, níl Éire rannpháirteach i nglacadh an Rialacháin seo agus níl sí faoi cheangal aige ná faoi réir a chur i bhfeidhm (46)Maidir leis an Íoslainn agus leis an Iorua, is é atá sa Rialachán seo forbairt ar fhorálacha acquis Schengen de réir bhrí an Chomhaontaithe arna thabhairt i gcrích ag Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá thír sin le acquis Schengen a chur chun feidhme, a chur i bhfeidhm agus a fhorbairt, ar forálacha iad a thagann faoi réim an réimse dá dtagraítear i bpointe G d'Airteagal 1 de Chinneadh 1999/437/CE ón gComhairle maidir le socruithe áirithe i dtaca le cur i bhfeidhm an Chomhaontaithe sin. (47)Maidir leis an Eilvéis, is é atá sa Rialachán seo forbairt ar fhorálacha acquis Schengen de réir bhrí an Chomhaontaithe arna thabhairt i gcrích idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, ar forálacha iad a thagann faoi réim an réimse dá dtagraítear i bpointe G d’Airteagal 1 de Chinneadh 1999/437/CE arna léamh i gcomhar le hAirteagal 4(1) de Chinneadh 2004/849/CE ón gComhairle agus Cinneadh 2004/860/CE ón gComhairle. (48)Maidir le Lichtinstéin, is é atá sa Rialachán seo forbairt ar fhorálacha acquis Schengen de réir bhrí an Phrótacail idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin i ndáil le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, ar forálacha iad a thagann faoi réim an réimse dá dtagraítear i bpointe G d'Airteagal 1 de Chinneadh 1999/437/CE arna léamh i gcomhar le hAirteagal 3 de Chinneadh 2011/349/AE ón gComhairle agus le hAirteagal 3 den Chinneadh 2011/350/AE ón gComhairle. (49)Maidir leis an mBulgáir agus an Rómáin, is é atá sa Rialachán seo gníomh atá ag cur le acquis Schengen nó atá gaolmhar leis ar dhóigh eile, de réir bhrí Airteagal 4(2) d’Ionstraim Aontachais 2005 agus ba cheart é a léamh i gcomhar le Cinneadh 2010/365/AE i ndáil leis na forálacha sin de acquis Schengen a bhaineann le Córas Faisnéise Schengen a chur i bhfeidhm i bPoblacht na Bulgáire agus sa Rómáin.

(50)Maidir leis an gCipir agus leis an gCróit, is é atá sa Rialachán seo gníomh atá ag cur le acquis Schengen nó atá gaolmhar leis ar dhóigh eile, de réir bhrí Airteagal 3(2) d'Ionstraim Aontachais 2003 agus Airteagal 4(2) d'Ionstraim Aontachais 2011 faoi seach. (51)Tá na costais mheasta a ghabhann le huasghrádú chórais náisiúnta SIS agus le cur chun feidhme na bhfeidhmiúlachtaí nua, atá beartaithe sa Rialachán seo, níos ísle ná an méid atá fágtha sa líne bhuiséid do Theorainneacha Cliste i Rialachán (AE) Uimh. 515/2014 ó Pharlaimint na hEorpa agus ón gComhairle. Dá bhrí sin, ba cheart go ndéanfaí an méid atá curtha ar fáil chun forbairt a dhéanamh ar chórais TF a thacaíonn le bainistiú sreabh imirce thar na teorainneacha seachtracha, i gcomhréir le hAirteagal 5(5)(b) de Rialachán (AE) Uimh. 515/2014, a ath-leithdháileadh leis an Rialachán seo. (52)Ba cheart, dá bhrí sin, Rialachán (CE) Uimh. 1987/2006 a aisghairm. (53)Chuathas i gcomhairle leis an Maoirseoir Eorpach ar Chosaint Sonraí i gcomhréir le hAirteagal 28(2) de Rialachán (CE) Uimh. 45/2001 agus thug sé tuairim uaidh maidir le …,

TAR ÉIS AN RIALACHÁN SEO A GHLACADH: CAIBIDIL I FORÁLACHA GINEARÁLTA Airteagal 1

Cuspóir Ginearálta SIS Is é is cuspóir do SIS ardleibhéal slándála a áirithiú laistigh de limistéar saoirse, slándála agus ceartais an Aontais, lena náirítear slándáil phoiblí agus beartas poiblí a choimeád agus an tslándáil i gcríocha na mBallstát a choimirciú, agus forálacha Chaibidil 2 de Theideal V de Chuid a Trí den Chonradh ar Fheidhmiú an Aontais Eorpaigh a bhaineann le gluaiseacht daoine ar a gcríocha a chur i bhfeidhm agus úsáid á baint as faisnéis a chuirtear in iúl tríd an gcóras sin. Airteagal 2

Raon feidhme 1.Leis an Rialachán seo, bunaítear na coinníollacha agus na nósanna imeachta a bhaineann le foláirimh maidir le náisiúnaigh tríú tír a iontráil agus a phróiseáil in SIS, le malartú faisnéise forlíontaí agus le sonraí breise ar mhaithe le teacht isteach agus fanacht ar chríoch na mBallstát a dhiúltú. 2.Leis an Rialachán seo freisin, leagtar síos forálacha maidir le hailtireacht the